open-index/open-wikipedia-markdown huggingface dataset:
君主制

**君主制**又叫**帝制**，係一種政治制度，元首係由君主做，通常係終身。君主制可以再分為君主有好大權嘅君主專制，同埋權力下放畀內閣同議會嘅君主立憲制。

繼承制度通常都係世襲嘅，經常形成王朝。不過，喺歷史上都出現過唔少選舉制同自立嘅君主制（即係話**[[君主國家]]**）。 貴族雖然唔係君主制度必然嘅組成部分，但佢哋通常都係揀選君主嘅主要來源，仲要負責組成重要機構（例如議會同皇室宮廷），令到好多君主制都帶有寡頭統治嘅特徵。

君主可以擁有唔同嘅頭銜，好似皇帝、女皇、國王同女王咁。君主制可以透過同君主嘅個人關係組成聯邦、同君連合同擁有附庸國嘅領地，呢個都係君主擁有多個頭銜嘅常見原因。

君主制係最普遍嘅政府形式，直到二十世紀，好多君主制先至畀共和制取代，特別係喺第一次世界大戰之後。截至2024年，全世界仲有四十三個主權國家係君主制，包括十五個以查理斯三世國王為元首嘅英聯邦王國。除此之外，仲有好多次主權君主實體。而家大部分嘅君主制都係君主立憲制，喺憲法底下，君主保留獨特嘅法律同禮儀角色，但係政治權力好有限或者冇，同議會共和制嘅國家元首差唔多。

有啲國家雖然保留咗「王國」嘅稱號，但係冇正式嘅在位君主（好似1947年到1975年嘅佛朗哥時期西班牙），又或者長期依賴攝政制度（好似1920年到1944年霍爾蒂時期嘅匈牙利）。

## 歷史

類似嘅社會階層形式，例如酋邦或者部族君主制，係史前時期就存在嘅。酋邦提供咗國家形成嘅概念，呢個過程由美索不達米亞、古埃及同印度河流域文明等早期文明開始。 喺世界某啲地區，酋邦逐漸演變成君主制。 一啲最早被記錄同證明存在嘅君主制，就包括Narmer、古埃及嘅Pharaoh（）同埋Enmebaragesi，一位Sumer嘅Kish國王（）。

由最早嘅記錄睇，君主有時係直接世襲，而有時係喺合資格嘅成員之中選出。喺埃及、中國、印度、美索不達米亞、蘇丹語系、重構咗原印歐神話嘅宗教，以及其他地方，君主直接擔當同神聖職能相關嘅角色，與sacrifice直接掛鈎，有時亦會被認定具有神聖血統，可能由此建立起「divine right of kings」（君權神授）嘅概念。

Polybius 將君主制視為三種「良性」基本政體之一（君主制、aristocracy同民主制），同三種「惡性」基本政體（暴君政治、oligarchy同暴民統治）形成對比。古典時期嘅君主通常被稱為「king」或者「ruler」（譯作 *[[archon]]*、*[[basileus]]*、*[[rex (title)|rex]]*、*[[Tyrant|tyrannos]]* 等）或者稱作「queen」（譯作 *[[basilinna]]*、*basilissa*、*basileia* 或 *basilis*； 即 *regina*）。  
Polybius 最初將君主制視為共和國嘅一個組成部分，但自古以嚟，君主制就同共和制形成對照，後者係由自由公民及其議會行使行政權力。

4世紀前嘅印度教文獻 *[[Arthashastra|Arthasastra]]* 詳盡闡述咗君主主義嘅倫理觀。 喺古代，有啲君主制因為支持議會而被廢除，例如羅馬（Roman Republic，公元前509年）同雅典（Athenian democracy，公元前500年）。

到咗17世紀，君主制開始受到不斷演變嘅議會制挑戰，例如透過地區議會（好似Icelandic Commonwealth、瑞士嘅*[[Landsgemeinde]]*及後來嘅*[[Tagsatzung]]*，同與中世紀town privileges興起相關嘅高級中世紀市民運動）同現代反君主主義，例如1649年英國君主制被Parliament of England暫時推翻、1776年嘅American Revolution同1789年嘅French Revolution。

眾多反對呢一趨勢嘅人士之一係Elizabeth Dawbarn，佢匿名出版嘅書籍 *Dialogue between Clara Neville and Louisa Mills, on Loyalty*（1794年）入面講到「痴線嘅 Louisa，崇拜自由、Tom Paine同美國，而後俾 Clara 講解上帝對君主制嘅認可」同埋講述女性對男性影響力嘅問題。

由嗰時起，主張廢除君主制或者主張成立republic（共和國）嘅運動就被稱為republicanism，而支持君主制嘅則叫做monarchism。因而，共和國成為與君主制相對立嘅另一種政體。 雖然有啲情況下，終身或甚至世襲嘅國家元首可能出現類似君主嘅現象，好似North Korea咁。

隨住共和主義嘅興起，19世紀政治上形成咗多元嘅分野，包括反君主嘅激進主義同保守甚至reactionary嘅monarchism。喺接落嚟嘅20世紀，好多國家廢除咗君主制，轉而成為共和國，特別係喺World War I同World War II之後。

而家，全世界有43個主權國家保留住君主，其中包括15個以Charles III作為國家元首嘅Commonwealth realm。大部分現代君主都係立憲君主, 佢哋保留咗獨特嘅法律同儀式性角色，但喺憲法下實際政治權力有限甚至冇；而好多則屬於所謂嘅crowned republic，特別喺細細嘅國家入面仍然存在。 喺部分國家，例如Morocco、Qatar、Liechtenstein同Thailand，即使係受憲法規定，世襲君主仍擁有超越其他任何權威來源嘅政治影響力。

根據2020年嘅一項研究，君主制之所以出現，係因為喺人口眾多同幅員遼闊嘅時期，統治效率較高，當時協調如此龐大嘅人口極其困難。研究者認為，隨住通訊同運輸技術嘅創新，君主制相對於其他政體嘅效率下降，因此逐漸衰落。

根據2023年嘅研究，君主制能夠持續存在，係因為佢比其他專制統治形式更能夠應對democratization（民主化）嘅要求：「君主制可以喺轉型為民主constitutional monarchy（立憲君主制）嘅同時唔破壞領導層嘅穩定。保留統治者嘅前景吸引咗同時重視民主同穩定嘅反對派，但呢亦影響到佢哋組織同持續大規模抗議嘅能力。」

## 註

## 疏示
接種

**接種**係指將疫苗打入人或者動物身體裡面嘅技術，令到佢哋得到抵抗同疫苗相似病原嘅免疫力，然後借免疫系統對外來物嘅辨認，整適合嘅抗體，咁就可以令到佢哋增強抵抗疫苗嗰種病嘅抵抗能力。而家最常見嘅接種方法係打針，但亦都有疫苗係吞落肚嘅。而最早嘅接種就係種牛痘。
細胞遷移

**細胞遷移**係指細胞喺收到遷移嘅訊號，或者感受到某啲物質嘅濃度梯度變咗之後，而產生嘅移動。移動過程裏面，細胞不斷咁重複住向前面伸出突觸，然後拉住後面胞體。細胞骨架同佢嘅結合蛋白、細胞間質，都係呢個過程嘅物質基礎，另外重有好多種物質會對呢個過程進行精密嘅調節。
偵探學園Q

**偵探學園Q**（日文****）原本係套漫畫。NTV將佢拍成真人版，2007年出。

主要演員，神木隆之介、志田未來、山田涼介、若葉克實。 

官方網頁:http://www.ntv.co.jp/tantei-q/index.html
北區 (香港)

**北區**係香港最北面嘅一個地方行政區，位於新界北。成個區大致分為粉嶺、上水、打鼓嶺同埋沙頭角四個部份，另外重包括大鵬灣嘅吉澳、鴨洲等離島。

北區嘅北面係廣東省深圳市，以深圳河、沙頭角河同埋中英街為界，香港同中國大陸嘅其中三條陸路過境通道（文錦渡、羅湖、沙頭角）都喺北區；西面同元朗區相連，南面同大埔區相連。

2016年嘅人口有315,270人，佔全港人口4.3%，每平方公里人口2,310，係香港人口密度較低嘅政區之一，淨係高過大埔區同埋離島區。
西貢區

**西貢區**係香港其中一個地方行政區，位於新界東部沿海，總面積12,680公頃，係香港面積第二大嘅區。由於呢個區好多地方都冇開發，西貢被譽為香港嘅後花園。

西貢區嘅範圍包括西貢半島南部、清水灣半島、將軍澳新市鎮以及東面水域嘅七十幾個島。喺2006年西貢區人口有406,442人，絕大部分都住喺將軍澳新市鎮。

## 地理

西貢區喺地理上可分為「西貢及西貢鄉郊」同埋「將軍澳及清水灣半島」兩部份。
* 「西貢及西貢鄉郊」包括西貢市、白沙灣、波羅輋、井欄樹、壁屋、大網仔、北潭涌、蠔涌、萬宜水庫等地。
* 「將軍澳及清水灣半島」包括大埔仔、將軍澳、坑口、調景嶺、茅湖仔、清水灣、布袋澳、大赤沙、小赤沙等地。

由於歷史分區嘅原因，位於半島上嘅西貢北地區（包括北潭坳、黃石碼頭、海下灣、以及位於西沙路沿線嘅十四鄉、泥涌等地），係由大埔區管。
脫氧核糖核酸

**脫氧核醣核酸**（），又叫 （），係英文學名 **deoxyribonucleic acid** 嘅簡寫，同叫**去氧核醣核酸**，係一種分子，可以組成遺傳指令，用嚟引導生物發育同生命機能嘅運作，主要係長期性資訊儲存。裏面包含嘅指令，係建造細胞嘅化合物（例如蛋白質同RNA）用得着嘅。帶有遺傳訊息嘅DNA片段叫做基因。

1953年James D. Watson同埋Francis Crick發現DNA係雙螺旋構造。

## 物理同化學性質
 

脫氧核醣核酸係一種由核苷酸重複排列組成嘅長鏈聚合物，寬度約莫22到24埃（2.2到2.4納米），每一個核苷酸單位就大約長3.3埃（0.33納米）。喺成個脫氧核醣核酸聚合物入面，可能有幾百萬個連住嘅核苷酸。例如人類細胞入面最大嘅1號染色體入面，就有2億2千萬個鹼基對。通常喺生物體入面，脫氧核醣核酸唔係單一分子，而係形成兩條兩條配對同緊密結合，而且好似蔓藤咁纏繞做雙螺旋結構嘅分子。每個核苷酸分子嘅磷酸同脫氧核醣會互相連結，做成長鏈骨架；另一部分叫做鹼基，可以令一對嘅兩條脫氧核醣核酸互相結合。所謂核苷酸，係指一個核苷加一個或者多過一個磷酸基團，核苷就係指一個鹼基加一個糖類分子。

脫氧核醣核酸骨架是由磷酸同糖類基團交互排列整成。組成脫氧核醣核酸嘅糖類分子係環狀嘅2-脫氧核醣，屬於五碳糖嘅一種。磷酸基團上嘅兩個氧原子分別連喺五碳糖喺3號同5號碳原子上面，形成磷酸雙酯鍵。呢種兩邊唔對稱嘅共價鍵位，令條條脫氧核醣核酸長鏈都有方向性。雙螺旋入面嘅兩個核苷酸互相用相反方向排列，呢種排列方式叫做反平行。脫氧核醣核酸鏈上互相唔對稱嘅兩末端一邊叫做5'端，另一邊就叫做3'端。脫氧核醣核酸同RNA最主要嘅唔同之一，係响組成糖分子嘅不同，DNA係2-脫氧核醣，而RNA係核醣。

## 化學修飾同埋DNA包裝嘅改變

### 鹼基修飾同埋DNA包裝



胞嘧啶有冇5-甲基嘅結構。脫氨基作用將5-甲基胞嘧啶轉化做胸腺嘧啶。
基因嘅表達受到DNA喺染色體入面點樣包裝影響，呢個結構叫做染色質。鹼基修飾可能同包裝有關，基因表達低或者冇基因表達嘅區域通常都含有高水平嘅甲基化 胞嘧啶鹼基。DNA包裝同埋佢對基因表達嘅影響都可以通過組蛋白蛋白質核心嘅共價修飾嚟發生，DNA就係圍繞住呢個核心喺染色質結構入面包裝，又或者通過染色質重塑複合物進行嘅重塑嚟發生（睇染色質重塑）。仲有，DNA甲基化同埋組蛋白修飾之間有串擾，所以佢哋可以協調噉影響染色質同埋基因表達。

舉個例，胞嘧啶甲基化產生5-甲基胞嘧啶，呢個對於染色體嘅X染色體失活好重要。 平均甲基化水平喺唔同生物之間有所不同——秀麗隱桿線蟲缺乏胞嘧啶甲基化，而脊椎動物嘅水平較高，佢哋DNA入面最多有1%含有5-甲基胞嘧啶。 雖然5-甲基胞嘧啶好重要，但係佢可以脫氨基作用，留低一個胸腺嘧啶鹼基，所以甲基化嘅胞嘧啶特別容易突變。 其他鹼基修飾包括細菌入面嘅腺嘌呤甲基化、腦入面存在5-羥甲基胞嘧啶，仲有尿嘧啶嘅糖基化作用，喺動基體生物入面產生「J-鹼基」。

### 損壞

DNA可以俾好多種誘變劑損壞，呢啲誘變劑會改變DNA序列。誘變劑包括氧化劑、烷基化劑，仲有高能量電磁輻射，例如紫外線同埋X射線。產生嘅DNA損壞類型取決於誘變劑嘅類型。例如，紫外線可以通過產生胸腺嘧啶二聚體嚟損壞DNA，呢啲二聚體係嘧啶鹼基之間嘅交聯。 另一方面，自由基或者過氧化氫等氧化劑會產生多種形式嘅損壞，包括鹼基修飾，尤其係鳥嘌呤嘅修飾，同埋雙鏈斷裂。 一個典型嘅人類細胞包含大約15萬個已經遭受氧化損壞嘅鹼基。 喺呢啲氧化損傷入面，最危險嘅係雙鏈斷裂，因為呢啲斷裂好難修復，而且可以產生點突變、基因插入、DNA序列嘅缺失，同埋染色體易位。 呢啲突變可以導致癌症。由於DNA修復機制存在固有嘅限制，如果人類活得夠長，佢哋最終都會患上癌症。 DNA自然損壞，由於產生活性氧物質嘅正常細胞過程、細胞水嘅水解活性等等，呢啲DNA損壞都經常發生。雖然大多數呢啲損壞都會被修復，但係喺任何細胞入面，即使修復過程發揮作用，都可能仲有啲DNA損壞留低。呢啲留低嘅DNA損壞會隨著年齡喺哺乳動物嘅有絲分裂後組織入面積累。呢種積累似乎係衰老嘅一個重要潛在原因。

好多誘變劑可以嵌入兩個相鄰鹼基對之間嘅空間，呢個叫做「嵌入」。大多數嵌入劑都係芳香性同埋平面分子；例子包括溴化乙錠、吖啶、柔紅黴素同埋阿黴素。要想嵌入劑嵌入鹼基對之間，鹼基必須分開，通過解開雙螺旋嚟扭曲DNA鏈。呢個會抑制轉錄同埋DNA複製，導致毒性同埋突變。 因此，DNA嵌入劑可能係致癌物，喺沙利度胺嘅情況下，係致畸劑。 其他例如[苯並[a]芘二醇環氧化物](https://zh_yue.wikipedia.org/wiki/%E8%8B%AF%E4%B8%A6%5Ba%5D%E8%8A%98%E4%BA%8C%E9%86%87%E7%92%B0%E6%B0%A7%E5%8C%96%E7%89%A9)同埋黃麴毒素會形成DNA加合物，誘發複製錯誤。 然而，由於佢哋具有抑制DNA轉錄同埋複製嘅能力，其他類似嘅毒素都用喺化學療法入面，嚟抑制快速生長嘅癌細胞。

## 參考
尼泊爾

**尼泊爾**（，）係亞洲一國，響喜瑪拉雅山南面山腰，首都加德滿都。佢南面係印度，北面係中國，夾響兩大國中間。

尼泊爾喺1768年組成嗰時係王國，喺2008年5月28號尼泊爾制憲會議廢咗240年嘅君主制，成立共和國。


Kathmandu-Durbar Square-08-Jagannath-Pratapamalla-2007-gje.jpg|Kathmandu
Swayambhunath-Hauptstupa-28-2013-gje.jpg|Swayambhunath
Patan-Palast-Mul Chowk-02-2013-gje.jpg|Patan
Bhaktapur-Palastplatz 53-Siddhilakshmi-Cyasilim-2014-gje.jpg|Bhaktapur
Namche to Dhole-42-Kyangjuma-Souvenirs-Ama Dablam-2007-gje.jpg|Himalaya
Gokyo-Lake 3-72-Zufluss-Sonnenuntergang-2007-gje.jpg|Himalaya
Poon Hill-48-erstes Licht-2013-gje.jpg|Poon Hill
Mustang-Ghami Guest House-54-Traeger-Pferdejunge-2015-gje.jpg|Mustang
Mustang-Tangbe to Chhusang-58-Konglomerattuerme-2015-gje.jpg|Mustang


## 參考資料

## 出面網頁

* 
* 
* 
* 
* 
* 
*
許瑋倫

**許瑋倫**（**Beatrice Hsu**；）係臺灣女演員，代表作有偶像劇《十八歲的約定》、電影《向左走·向右走》等。2007年1月26號，佢喺坐車去拍華視自製嘅八點檔連續劇《太陽的女兒》途中，喺高速公路撞車重傷；兩日後，傷重死響台中澄清醫院中港院區。

許瑋倫遺作係《太陽的女兒》，佢響劇中擔正女主角；而2006年拍、2007年4月16號上畫嘅戲劇《想飛》，就係佢最後一部完整作品。

## 拎

*
*
*
*
*許瑋倫官方網站
*專題：台灣美女藝人許瑋倫車禍身亡
*17:09 心跳停止 19:37 急救無效 許瑋倫走了
*許瑋倫搶救兩日不治
*母親願折壽30年換命 許瑋倫搶救逾44小時傷重不治
*許瑋倫遭遇車禍不幸身亡
質數

**質數**（），又叫**素數**（），係個大過 1 嘅自然數，除咗自己同 1 之外，無其他數可以將佢整除。英文入面叫質數做**prime number**或者**prime**。

大過1又唔係質數嘅自然數就叫合成數，合成數都係由大過1嘅自然數相乘而來。例如 5 就係質數，因為要將 5 寫做乘積嘅話，就一定係1\times 5 或者係 5\times 1，點都要用返 5 自己。4 就係一個合成數，因為可以將 4 寫做4=2\times 2，用兩個細啲嘅數相乘而得到 4。

喺數論入面，質數好重要，因為算術基本定理指出，大過 1 嘅自然數，一係佢已經係質數，一係佢可以寫做一柞質數乘埋，而且呢個寫法唔計次序嘅話係唯一嘅。

質數有無限個，公元前300年左右，歐幾理德證明過呢點。頭三十個質數係2、3、5、7、11、13、17、19、23、29、31、37、41、43、47、53、59、61、67、71、73、79、83、89、97、101、103、107、109同埋113。

## 定義
假設 p>1 係一個整數。如果 p 只有 1 同埋 p 係佢嘅因數，咁 p 就係一個質數。唔係嘅話，p 就係一個合成數。0 同埋 1 就質數、合成數兩者都唔係。

## 搵法

搵質數最簡單係用愛氏篩（Sieve of Eratosthenes），即係先將第一個質數（即係2）嘅倍數篩走，跟住將下一個質數（即係3）嘅倍數篩走，如此類推。

## 歐幾理得推論
;歐幾理得推論（質數版）

如果p係一個質數同埋p|ab，咁就一係p|a或者p|b。

**證明：**

假設p唔可以被b整除，即係p\not|b。

因為gcd(b,p)=1，利用相對質數性質，得出p|a。

**由上可得推理：**

如果p係一個質數同埋p|a_1a_2\cdots a_n，咁樣p|a_k，k係一個自然數符合1\leq k\leq n。

呢個推理指嘅係，如果質數p除得盡一個合成數，呢個合成數由n個數字乘出嚟，佢嘅因數就叫做a_1a_2\cdots a_n，咁樣p一定除得盡其中一個因數。

**證明：**

利用歐幾理得推論，p|a_1或者p|a_2\cdots a_n。

再利用多一次，得出p|a_2或者p|a_3a_4\cdots a_n。

如此類推，p|a_1或者p|a_2或者\cdots或者p|a_n，結果就係一定除得盡其中一個。

## 歐幾理得證明
存在無限質數。

**證明：** 假設得n咁多個質數，叫p_1,p_2,\cdots,p_n，而家考慮一個整數N=p_1p_2\cdots p_n+1。

假設N係一個質數。

因為佢係上面講嘅樣，所以唔止得n咁多個質數，令到同第一句有矛盾，所以N唔可以係質數。

根據質數分解，N一定可以被一啲（即係上面n咁多個其中）質數除得盡，但係根據餘數定理，N係唔可能俾上面n個質素除得盡，
:即係 {p_1p_2\cdots p_n+1\over p_k}\ ,\ (k=1,2,3,...,n) 一定有 {1\over p_k}  唔可以被整除，
所以N係一個質數。因為咁令到同第一句有矛盾。

以上兩個情況都出現咗矛盾，即係話假設出錯，質數一定係有無限咁多個。

## 質數分佈
細過或等於n嘅自然數入面大概有\frac{n}{ln(n)} 個質數。

## 睇埋
* 商餘
* 質數分解
* 質數定理
* 相對質數
倒掛

**倒掛金鈎**，或就咁叫**倒掛**，係種足球射波方法。踢嗰陣腳重高過頭。

英文叫呢種踢法做**bicycle kick**、**scissors kick**或者**overhead kick**
菲律賓

**菲律賓**（；菲律賓話：**Pilipinas**；英文：**The Philippines**），全名（菲律賓話：**Republika ng Pilipinas**，簡稱**RP**；英文：**Republic of the Philippines**），又繙，係東南亞一國，首都馬尼拉。佢全國都係島，有成七千六百四十一個，有**千島之國**之稱，面積大約三十萬平方千米。舊時廣東叫佢，由佢最大島呂宋島Luzon而名。連佢舊時宗主國西班牙都叫大呂宋，所以相反來講，菲律賓舊時亦叫。

菲律賓以海為界，東爲太平洋有帛琉，南有印尼同馬來西亞，西同北爲南海有中華人民共和國，北爲巴士海峽有中華民國台灣。

## 歷史
* 1521年，航海家麥哲倫發現菲律賓羣島。 
* 1565年，宿霧島俾嚟自墨西哥嘅西班牙人霸咗，菲律賓開始俾西班牙統治。
* 1898年，爆發美西戰爭；6月12號菲律賓宣告獨立，成立菲律賓共和國。之後西班牙打輸，簽咗「巴黎和約」，美國接收菲律賓，菲律賓改由美國統治。
* 1935年3月24號，菲律賓建立菲律賓自治邦；第二次世界大戰期間俾大日本帝國霸咗（1942年-1945年），大日本帝國霸咗菲律賓之後，成立傀儡政權菲律賓第二共和國。 
* 戰後嘅1946年7月4號，菲律賓獲得完全獨立。

## 政治
而家總統係菲律賓民主黨–人民力量嘅杜特地，副總統係林麗妮，佢哋喺2016年6月上任。

## 人文
### 民族
構成菲律賓嘅民族主要包括他加祿人、伊洛戈人、邦班牙人、米沙鄢人同埋比科爾人。少數民族包括中國人、印度人、阿拉伯人、西班牙人同埋美國人。

### 人口
2008年估計全國人口大約有 9200 萬。

### 宗教
根據2000年普查，菲律賓主要宗教係羅馬天主教，大概有 80.9% 嘅國民信。

### 官方語言
菲律賓嘅官方語言係菲律賓話同埋英文。

### 標準時間

## 經濟
菲律賓晌第二次世界大戰之後，1950年代至1970年代之間，同日本、緬甸同屬亞洲最有錢國家之列；而家係新興工業國家同埋世界嘅新興市場之一。2006年，菲律賓俾世界銀行依購買力平價列為第36大經濟體。

菲律賓嘅經濟結構以農業同埋工業為主，尤其著重食品加工、紡織成衣同埋電子、汽車組件等輕工業。大部分嘅工業集中晌馬尼拉大都會嘅市郊。另外，宿霧大都會亦成為吸引外國同埋本地投資嘅另一個地點。菲律賓嘅礦業有好大嘅潛力，有大量儲備嘅鉻鐵礦、鎳同埋銅。近來晌帕拉灣外島發現嘅天然氣，都係菲律賓豐富嘅地熱、水力同埋煤炭等能源儲備嘅一部分。

菲律賓所得大約係 1455 美元（2007年），算發展中國家，但係貧富差距好大；首都馬尼拉係國際購買力城市排第廿四。

貨幣名叫做菲律賓披索（Peso）。

### 海外勞工
呢幾十年嚟菲律賓經濟都唔係咁好，之不過菲律賓做美國殖民地嗰陣，普遍英文能力好，菲律賓人係國際流動性最高嘅人民之一，菲律賓海外勞工（Overseas Filipino Worker，OFW）世界知名。年年有差唔多一百萬人晌外國做嘢，二零零五年佢地匯返返國嘅錢，將近一百億美元。呢個銀碼排晌印度、中國、墨西哥、法國後便，係世界第五。不過由國內生產總值嚟睇，呢個數字佔生產總值13.5%，係前五國之中比例最高嘅，亦係菲律賓嘅經濟同埋幣值嘅支持。

### 旅遊業
菲律賓有全球最正嘅海灘同埋潛水嘅地方，2009年又開咗世界級賭場與度假村，令旅遊業成為菲律賓經濟嘅重要支柱，就講香港，平均每年都有大約十四萬人去嗰便遊埠。

菲律賓政府以振興旅遊業做主要政策目標之一，政府嘅措施包括增強基礎設施建設，提高旅遊產品品質，整合自然、歷史同埋文化資源，鼓勵私人投資酒店設施，爭取地方政府支持，同埋積極推銷等等，從而想旅遊業幫手開好多工做同埋收入。

其中，菲律賓嘅主要目標係東亞遊客。2001年，菲律賓移民局為咗吸引遊客，同中華人民共和國外交部同旅遊部協議，放寬對中國公民申請去菲律賓嘅簽證嘅規定。 到咗2010年1月至4月，東亞地區嘅遊客已經佔菲律賓遊客總人數嘅42%。

2008年就吸引咗314萬旅客去遊埠。

2010年，嗰陣時嘅旅遊部長阿爾韋托林宣佈之後6年旅遊業發展目標，主要包括實現年抵達遊客600萬人次，創造旅遊業收入187億美元，創造300萬個新嘅就業職位。

* 菲律賓旅遊大使（香港）：江若琳（2007年）
* 菲律賓旅遊親善大使：阿布
* Department of Tourism Main Portal
* 菲律賓
* 菲律賓觀光部-台灣分處

## 外交關係
* 日本同菲律賓晌1956年7月建交。
* 中華人民共和國同菲律賓晌1975年6月9號建交。
* 而家嘅外長係羅慕洛（Alberto Romulo）。

## 國內治安
菲律賓政治長期動蕩、貧富懸殊，搞到社會秩序立立亂，成日有綁架。綁架案又多，參與嘅人又多，手段又惡劣，令菲律賓有「亞洲綁架之都」嘅惡名。綁匪除咗綁本國有錢人，重綁美國、歐洲、法國、南韓等國家嘅人。近來特別針對華僑、華人同埋去菲律賓嘅中國人，首先因為華人同埋菲律賓人之間兩極分化明顯；加上華人唔信警察，一旦發生咗綁架事件往往願意「私了」，寧願使錢了事。

而國內非法組織都當咗綁架係揾錢同埋打擊政府嘅最佳途徑。例如伊斯蘭恐佈主義組織阿布沙耶夫就策動過好多單綁架事件，甚至試過晌2000年越境去到馬來西亞綁架外國旅客卅幾人，勒取贖金。唔少國家同埋地區對菲律賓有旅遊警告（例如香港，睇馬尼拉人質事件）。亦有旅遊網站警告去菲律賓嘅旅客小心嗰度嘅罪案問題。

## 喺亞洲位置

## 參考

## 出面網頁

* 
* 
* 
* 
* 
* 
*
中歐

**中歐**（英文：Central Europe）即係歐洲中部，約莫喺東歐同西歐之間，有時會加上北歐、南歐同東南歐之間。至於邊啲地方先至係中歐，就各有各講。

其中一個講法係奧地利、捷克、德國、匈牙利、列支敦士登、波蘭、斯洛伐克、斯洛文尼亞同埋瑞士。有時都包埋克羅地亞同埋羅馬尼亞。

## 注
西歐

**西歐**（英文：Western Europe）即歐洲西部，同東歐相對。有時會加埋南歐、北歐同中歐作比對。但點為之西歐，唔同時期有唔同解法，到今日都各有各講。

其中一隻，連埋中歐來比，係有英國、愛爾蘭、曼島、比利時、法國、荷蘭、盧森堡同埋摩納哥。有時唔計中歐，會加埋瑞士、列支敦士登同奧地利，但將英國同愛爾蘭歸入北歐。

冷戰時期，東歐同西歐係兩大陣營，分法同以上好唔同。
南歐

**南歐**（英文：**Southern Europe**）即係歐洲南部，約莫喺阿爾卑斯山南面。有時會夾埋東歐、西歐同中歐來比對。因為定義唔係好嚴格，所幾邊啲國算南歐，就各有各講。

一般政治上來講，南歐有呢幾個國，阿爾巴尼亞、安道爾、波斯尼亞、克羅地亞、直布羅陀、希臘、意大利、北馬其頓、馬爾他、黑山、萄葡牙、聖馬力諾、塞爾維亞、斯洛文尼亞、西班牙同埋梵蒂岡。
東歐

**東歐**即係歐洲東部，相對於西歐而言。有時重會同南歐、北歐同中歐比對，所以邊啲地方係東歐，唔同時代有唔同解釋，唔同人有唔同分法。

一般嚟講，夾埋中歐同南歐來睇，東歐有白俄羅斯、愛沙尼亞、拉脫維亞、立陶宛同埋烏克蘭，有時亦包埋俄國。冷戰時期由共產政權統治嘅波蘭、捷克、斯洛伐克、匈牙利、東德等國有時亦會計入東歐。
蓮花

**蓮花**（，學名：**'），又叫**荷花**（）或**芙蓉**（），簡稱**蓮**（）或**荷'''（），係蓮科蓮屬嘅一樖長年水生草本植物。另外，佢唔單止啲核重係世界上最長壽嘅核嘅同時，甚至俾植物學家稱為自然界嘅「活化石」。原產地在

中國種荷花喺中國已經有成3000幾年嘅歷史，而家喺中國嘅邊個地區都可以見到佢。

## 生長過程
佢嘅地下莖喺湖或水塘底入面啲泥度橫行，而因為型態似鞭，所以又叫「蓮鞭」。而蓮鞭嘅頂分咗幾橛出嚟，喺夏天到秋天期間，蓮鞭會深入塘泥，逐漸漲大成所謂嘅「蓮藕」。喺蓮鞭嗰幾橛度成日出鬚根而束喺湖底，跟住所生出嘅葉同花莖挺立喺水面，型態優美。

## 形態

佢嘅葉又大又圓，冇裂痕，花大有香味。而根狀莖嗰度又粗又大，每橛之間大到有氣孔出嚟。

### 花瓣
蓮花嘅花瓣成日俾人嗌成「花被」，有啲品種係凈得1埐，有啲係≥2埐。其中呢啲品種唔同嘅係：

### 核
蓮花嘅核生日生喺漲大咗嘅花托盤嗰度，嗰啲成日俾人話成「蓮子」，由於佢啲核俾硬殼保護咗，所以埋喺地底成幾個世紀都唔爛得。據歷史記載，喺中國遼寧省新金縣（而家係中國遼寧省大連市普蘭店市）嗰度挖咗成批大概係2000幾年前嘅古蓮核。後嚟經過咗一系列嘅培養之後，有96%嘅蓮花核都發咗芽。
### 藕
荷花嘅地下莖喺斷咗之後都有絲連埋一齊。原因係蓮藕入面嘅帶狀螺旋式導管同管胞嗰度嘅次生壁拉長咗而成。之所以有句成語話嘅「藕斷絲連」就係噉。

## 作用

蓮嘅各個部分有唔同作用。

*荷葉：可以做遮同整荷葉飯。
*蓮子（核）：可以整蓮子羹，煮熟或壓爛佢之後可以整成蓮蓉，而蓮蓉可以用嚟整月餅、年糕同大福餅嘅餡，重有蓮蓉包、蓮蓉糕呢啲嘢。
*蓮芯：可以用嚟浸茶。
*蓮花：公蕊可以沖水飲。
*蓮藕（根），可以煲蓮藕湯。

花瓣、荷葉同蓮藕都可以生食。

### 藥用價值

蓮花嘅蓮子、胚芽、蓮葉、蓮房、公蕊同蓮鞭都可以入藥。佢有以下呢啲功效：

## 睡蓮同荷花嘅區分
睡蓮同荷花經常俾人搞亂，因為花型相類似。雖然係噉，兩者實情差別幾大。

## 文化

蓮花喺文化入面源遠流長，其中：

### 中國文化

喺中國文化裡面，蓮子寓意「連生貴子」。傳說入面每年農曆六月廿四就係蓮花嘅生日，有見及此，古人又稱荷花為「六月花神」。

另一個出名嘅例子，可以睇吓《愛蓮說》呢篇由北宋理學家周敦頤寫嘅文，講作者幾咁鍾意蓮花：
水陸草木之花，可愛者甚；晉陶淵明獨愛菊。自李唐來，世人甚愛牡丹。予獨愛蓮之出淤泥而不染，清漣而不妖；中通外直，不蔓不枝；香遠益清，亭亭凈植，可遠觀而不可褻玩焉。予謂：菊，花之隱逸者也；牡丹，花之富貴者也；蓮，花之君子者也。！菊之愛，陶後有聞；蓮之愛，同予者何人？牡丹之愛，宜乎眾矣！

### 濟南市花
荷花之所以做咗山東省濟南市嘅市花，係因為自古以嚟，濟南人個個都中意荷花。所以到咗1986年，濟南市人民代表大會嘅第九届廿次常務委員會就照顧咗當地民眾嘅心意，特登將荷花定為濟南市嘅市花。

### 澳門特別行政區花
喺澳門嘅傳統文化嚟睇，從古至今就有「蓮花寶地」同「蓮花福地」嘅嘢，包括唔少嘅文人同墨客都話呢度係片福地，加上澳門人本身亦都中意蓮花，所以喺1999年12月20號澳門主權移交之後，澳門嘅法律規定澳門特別行政區嘅區旗同區徽嘅撈稿就用咗蓮花嘅樣，話清澳門人成日都鍾意蓮花噉解。

### 花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「六月荷花滿池塘」就係佢。

## 有關嘅書
* 中国少年儿童百科全书 自然·环境 第419－420页　浙江教育出版社 ISBN 7-5338-1946-2/G·1942

## 註

## 連出去
* 蓮 Lian 藥用植物圖像數據庫 (香港浸會大學中醫藥學院) 
* 荷葉 Heye 中藥材圖像數據庫 (香港浸會大學中醫藥學院)
* 蓮子 Lian Zi 中藥標本數據庫 (香港浸會大學中醫藥學院) 
* 蓮鬚 Lian Xu 中藥標本數據庫 (香港浸會大學中醫藥學院) 
* 荷花的养殖方法,荷花怎么养,荷花图片 莲花、芙蕖、藕、水芝、水芙蓉、菡萏 爱养花网

類:水生植物
類:草本植物
類:藥用植物
類:花卉
類:觀葉植物
類:植物之最
詹天佑

**詹天佑**（**Jeme Tien Yow**；），字**眷誠**，號**達潮**，中國廣東南海縣（而家廣州市荔灣區）人，祖籍江西婺源，係中國第一個鐵路工程師，負責修建咗京張鐵路（後改名平綏鐵路）等等嘅工程，有「中國鐵路之父」、「中國近代工程之父」嘅稱號。

## 榮譽博士
* 香港大學名譽法學博士（1916年）

## 攷

類:祖籍江西
江西

**江西**（；普通話拼音：Jiāngxī；贛語白話字：Kongsi；客家白話字：Kông-sî），簡稱（讀禁），喺中國中南部，佢家下係中華人民共和國一省，叫**江西省**。佢喺長江中下游南岸，省會係南昌。

江西以北係安徽省，以東北係浙江，以東係福建，以南係廣東，以西係湖南，以西北係湖北。

## 史
江西個江，係指長江。大唐時設江南西道，所以嗌「江西」。而佢嘅簡稱「贛」出自江西最大嘅河贛江。

春秋戰國時江西地方主要係楚國嘅地頭。而江西最早嘅政區建置，係漢朝初年時（約前202年），設**豫章郡**，郡名出自贛江當時嘅名「豫章江」，郡治南昌，轄18縣，當時個郡嘅範圍就已經同而家嘅江西差唔多。漢武帝時豫章郡劃屬楊州。

西晉元康元年（291年），豫章郡改屬江州。到隋朝時州嘅地位降到等同郡，於是江西喺隋代變成7郡24縣。唐代時變成8州37縣，唐太宗劃中國爲10道，唐玄宗加設成15道，江西全境屬**江南西道**。

五代十國時，江西屬過楊吳，之後屬南唐，呢時江西劃爲6州4軍55縣。交泰元年，南唐試過由金陵遷都洪州，洪州即係家下嘅南昌地方，當時因爲係南都昇爲南昌府。宋代時改道爲路，當時江西劃爲9州4軍68縣，其中大部份屬**江南西路**，少部分屬**江南東路**。

元朝時設立**江西等處行中書省**，簡稱**江西行省**，不過嗰陣時江西行省嘅面積大過而家江西省好多，除咗管轄而家江西，重包埋而家廣東大部份，而行省之下劃爲13路、2直隸州，之下再劃爲48縣、16州（同縣平級）。

明清兩代沿襲咗行省嘅省置，不過範圍縮細咗，基本定咗今日江西嘅省域。明代時江西省嘅正式名叫**江西布政使司**，但習慣上叫省，而元代設嘅路改爲府，州改爲縣，當時江西轄13府，下劃爲78縣。明代時景德鎮陶瓷生產興旺，以至出口到外國。

清代時江西嘅正式名叫**江西省**，基本上沿襲明朝規制。不過增設三個縣級廳，以及有一個省直隸州。

中華民國時，府、州、廳一律改成縣，當時江西轄81縣。1926年北伐軍入南昌，南昌正式設市。1934年時，婺源從安徽劃畀江西，1947年劃返安徽，1949年又畀返江西。民國時期，江西南部山區係毛澤東等人帶住班紅軍盤據嘅蘇區，叫做「井岡山革命根據地」，成立咗中華蘇維埃共和國，個臨時政府駐瑞金。當時國民黨攻勢好猛，圍剿中共盤踞嘅蘇區，於是共產黨從瑞金出發去延安，即係長征。除咗井岡山，重有湘贛、贛東北、湘鄂呢三笪蘇區涉及到江西。

## 地理
江西位於華中，係內陸地區，北面係湖北、安徽，東面係浙江、福建，南面係廣東，西面係湖南。江西北面係長江南岸，嗰度有中國最大嘅淡水湖鄱陽湖。江西南面係山區，嗰度有中國共產黨史上有名嘅井岡山。

江西嘅地形就好似個向鄱陽湖傾斜嘅大盆地，北部比較平，東西南三面都係山，中部有丘陵。江西有大細各條河流2400幾條，其中江西五大江河係：贛江、撫河、信江、修水、饒河。由於江西喺北回歸綫附近，屬亞熱帶濕潤氣候，所以氣候温和，雨量充沛，年降水量1341 mm到1940 mm，無霜期長。

江西嘅位置係中國東南嘅十字路口，自古稱做「吳頭楚尾，粵戶閩庭」，叫做「形勝之區」，向東可以去吳越，向西可以去荊湘，向南可以入粵閩，向北通到江北，所以係珠三角、長三角、閩南三地嘅交滙點，同上海、廣州、廈門、南京、武漢、長沙、合肥呢啲重要城市嘅直綫距離大多喺六百到七百公里內。所以交通方便，陸路上跨省主要公路全部高速化，省內嘅高速路里程達3088公里，鐵路上有京九綫、浙贛綫穿過，亦有航空、水運。

## 經濟
農業上主要作物係水稻，而經濟作物有油菜、棉花。江西礦產豐富，銅、鎢、金、銀、鈾、釷、鉭、銫、鉈、鈧、伴生硫、溶劑白雲岩嘅埋藏量排中國首位，其中銅、鎢、鈾釷、鉭鈮、稀土譽爲江西嘅「五朵金花」。德興嘅銅礦同大庾嘅鎢礦都好有名，德興嘅斑巖銅礦佔全省銅礦儲量67.7%，而大庾號稱「世界鎢都」。

雖然係噉，江西省同週邊啲省比落就顯得窮，尤其係同隔籬嘅廣東、福建、浙江呢啲沿海發達省比。而江西本身第一產業發達，江西嘅農業喺全國好緊要，喺大陸從未間斷貢獻糧食畀全國嘅省有兩個，江西係之一。江西嘅經濟、技術中心喺南昌。

## 政區
江西轄11個地級市，再下轄20個市轄區、70個縣、10個縣級市。下面份表列出咗啲地級市。

## 註

## 攷
龍

係中國神話傳說裏面一種神異動物，有蛇身、鱷頭、蜥腳、鷹爪、蛇尾、鹿角、魚鱗、口角有鬚、額頭下有珠嘅形象。龍亦都係十二生肖之一。

有啲翻譯書，會同西洋龍（Dragon）撈亂。甚至倒轉頭將龍譒為英文Dragon，都唔正確，不過已經積非成是。龍又借去講恐龍。

## 基礎
龍嘅形象，到咗廿一世紀初都仲廣泛流傳。2022 年嘅不列顛百科全書係噉樣描述  呢隻字嘅：

## 粵語地區

## 對比惡龍

東方嘅龍同西方嘅惡龍有以下呢啲差異：




除此之外，同東方龍明顯有異嘅係，惡龍通常都會係邪惡嘅：佢哋會由人類度偷同搶金銀珠寶，仲會喺自己竇度囤積呢啲嘢；佢哋又成日都會捉走公主，英雄要打低惡龍拯救公主... 呀噉。

## 睇埋
*惡龍

## 註釋

## 攷

## 拎
*Our Dragons Are Different. *[[TV Tropes]]*，呢個網頁當中有講到西方龍同東方龍嘅對比，仲有講埋現代奇幻作品裏面對龍嘅分類。除此之外，TV Tropes 仲有好多個講龍相關橋段嘅網頁：
**Our Dragons Are Different / Anime & Manga，呢個網頁講日本動漫入面嘅龍形象。
龍 (搞清楚)

**龍**係唐字，係中國傳說生物，亦可指：

## 唐字
*龍部，部首
*龍氏，姓氏
*壟，土丘

## 生物
*西洋龍，歐洲傳說生物，是爲惡龍。
*恐龍
獨島

**獨島**（南韓稱呼）或者**竹島**（日本稱呼），係朝鮮海峽之間嘅一組島仔，喺日本海（南韓東海）西南西、韓國鬱陵島東南面。南韓同日本都主張有呢個島群嘅主權，但自二戰結束以嚟，獨島實際由南韓管轄。

1849年法國漁民捕鯨，曾經到過呢揸島，叫佢做 **Le Liancourt**，英文就叫做 **Liancourt Rocks**，而法文就叫 **Rochers de Liancourt**。

## 睇埋
*獨島主權爭議
## 出面網頁

* 南韓
** 獨島 - 南韓外交部
** 大韓民國美麗的領土, 獨島 - YouTube
** Dokdo Live - 網絡直播（KBS World Dokdo）
** 獨島 - 街景地圖（NAVER 地圖）
* 日本
** 竹島 - 日本外務省
** 竹島 - YouTube
* 地圖（全球系統）
** 地圖 - Google地圖
** 地圖 - OpenStreetMap
** 地圖 - GeoHack

類:南韓嘅島
類:日本嘅島
催淚彈

**催淚彈**係一種可以發放出催淚氣體嘅武器，可以用噴射或手榴彈形式射出嚟。
0年

**0年**唔存在喺：
* 格里曆，公元1年之前嘅一年係公元前1年。
* 儒略曆，格里曆嘅前身。
但存在喺：
* 佛曆。
* 印度曆。
* 全新世紀曆。
* ISO 8601，公元前1年係0000年。
* 天文計年，公元前1年係0年。
竹島

**竹島**可以係：
*獨島，日本叫竹島，南韓管轄嘅一島，日本話有主權
*竹島 (鬱陵島)，日本叫竹嶼，南韓一島
*竹島 (鹿兒島)，日本鹿兒島一島
*閣派島，直譯竹島，泰國一島
兒童節

**兒童節**係一個為咗保障細路嘅生存權、保健權、受教育權、撫養權等權利、改善兒童生活、反對虐待兒童或毒害兒童而設立嘅節日，日子喺每個地方都有唔同。

## 國際兒童節
**國際兒童節**響每年6月1號。呢個日子係起源響1949年國際民主婦女聯合會響莫斯科開嘅會，講到為咗紀念1942年6月畀納粹德國屠殺嘅捷克利迪策村全體孲𤘅子，決定將6月1號叫做國際兒童節。

## 世界兒童節
**世界兒童節**響每年11月20號。呢個日子係聯合國教科文組織響1954年12月14號定嘅。

## 各個地區嘅兒童節
### 
1949年10月1號，中華人民共和國成立後，正式定每年6月1號做國際兒童節，取代咗中華民國定響4月4號嘅兒童節。

### 
中華民國響1931年將4月4號定做中華民國兒童節。但係因國府喺中國大陸戰敗而搬到臺灣，4月4號嘅兒童節響臺灣地區可以繼續流傳。
###### 
中華民國響1931年將4月4號定做中華民國兒童節，雖然國民黨政府喺1949年10月14號被完全趕到臺灣，但嗰時香港係英國殖民地，亦一直繼承4月4號嘅兒童節嘅傳統，就算係1997年香港主權移交之後民間都維持，雖然香港嘅勞工及福利局响2014年將6月1號列做「國際兒童節」
### 
日本嘅兒童節響每年5月5號，日本習俗上只會係男仔慶祝，直到1948年日本政府將3月3號嘅女仔節合併埋呢日。
### 
受朝鮮日治時期影響，南韓嘅兒童節同日本一樣，都響每年5月5號。

###### 
澳洲喺1954年定立兒童節，1977年喺各個州份另外設立咗關愛兒童周，但嗰時每個州份都有唔同嘅舉辦時段。直到1984年，澳洲聯邦政府開會正式決定統一時段，凡係10月第四個禮拜都係關愛兒童周（從每個國際兒童節之後嘅禮拜六到跟住落嚟嘅禮拜日為止）。
###### 
俄羅斯喺1949年定立兼決定每年6月1號係兒童節。

###### 
紐西蘭嘅兒童節喺每年3月第一個禮拜日舉辦。

## 攷
臺灣地區

**臺灣地區**，又叫**臺澎金馬地區**，簡稱**臺澎金馬**，《》叫**自由地區**，係指而家中華民國政府可以有效實施統治嘅地區。自1955年失守浙江省嘅之後，「臺灣地區」覆蓋範圍主要包括臺灣島（同附近嘅島，包括綠島、蘭嶼）、澎湖群島、金門群島、馬祖列島（所以叫「臺澎金馬」），重有東沙群島同南沙群島嘅太平島同中洲島，總陸地面積36,188平方公里，2007年9月人口2292萬人。「臺灣地區」同而家中華人民共和國實際控制嘅「中國大陸地區」相對。

## 使用
目前中華民國政府對於表示佢哋嘅有效統治領土嘅用詞不一，但以使用「臺灣地區」為主：

* **臺灣地區** - 主要用喺《》等兩岸關係相關法律。
* **臺澎金馬（地區）** - 部分政府文件使用。主要用喺表示中華民國現有統治範圍嘅場合。
* **臺閩地區** - 主要喺政府嘅統計刊物中使用，使用情形同「臺澎金馬」類似。喺統計刊物中，臺灣地區僅指臺灣本島同澎湖群島。
* **自由地區** - 最早出現喺《》，相對於由中國共產黨所佔領嘅「淪陷地區」。1991年《動員戡亂時期臨時條款》廢止後所實施嘅《中華民國憲法增修條文》沿用，指中華民國政府目前嘅治權範圍，相對於「大陸地區」同埋疆域內中國共產黨統治區域以外唔係屬於中華民國政府嘅統治區域。

## 政區

*臺灣地區有6個直轄市、13個縣、3個市，由人民直選首長同議會。

## 參考
世界唔食煙日

**世界唔食煙日**（World No Tobacco Day），台灣、香港書面語叫**世界不吸煙日**，中國大陸叫**世界無煙日**或者**世界無煙草日**，係每年5月31號，由世界衛生組織定，目的係宣揚唔食煙嘅理念。
佛誕

**佛誕**（）係慶祝佛教創始人佛祖釋迦牟尼出世嘅日子，通常係定響農曆四月初八。中國大陸、台灣、日本、韓國、西藏、蒙古、越南、香港同澳門都慶祝佛誕。
國際勞動節

**國際勞動節**又叫**五一勞動節**，係世界上大多數國家嘅勞動節，喺每年5月1號。

## 歷史
1889年7月，響巴黎舉行嘅第二國際第一次代表大會，將5月1號叫做「國際勞動節」，以紀念1886年5月1號，美國35萬人參加嘅大規模罷工同示威遊行。

## 中國
由1999年開始，將五一國際勞動節加上調休，組成全國放假7日嘅黃金週，再由2008開始，五一國際勞動節加上調休，變為3日嘅小黃金周，國民會利用幾日嘅黃金周去旅行。

## 香港
香港自從回歸中國以後，五一國際勞動節被列為公眾假期，唔同嘅工會喺當日分別舉行遊行去爭取勞工權益。
復活節

**復活節**係基督敎一節，響年年春分月圓之後個禮拜日。個節係紀念耶穌基督，喺公元三十年到卅三年之間，畀人釘十字架之後第三日復活嘅日子，象徵住重生同希望。假期安排上，通常會同耶穌受難節（復活節之前兩日）一齊放假，之前一日就會放耶穌受難節翌日（復活節前日），另外之後一日會有補假叫復活節禮拜一。

## 來歷
復活節喺紀念耶穌復活，亦都喺基督教最重要節日。《聖經》《新約全書》記載，上帝嘅仔耶穌，降生喺馬槽度，喺佢卅歲嗰陣，揀咗學生十二人，開始一齊傳道。三年半中，佢醫病、傳教、趕鬼，幫助各種需要幫助嘅人，將天國嘅道理話畀人知。直到上帝所安排嘅日子來臨。呢日耶穌基督畀門徒加略人猶大出賣，遭人捉拿、審問，畀羅馬兵釘喺十字架上，臨死前預言，三日後必會復活。就喺第三日，耶穌復活，兼且升天。按《聖經》解釋，耶穌基督乃喺道成肉身嘅聖子，嚟世上為世人贖罪，成為世人嘅代罪羔羊，依個都喺點解復活節喺基督敎咁重要嘅原因。

以基督敎來睇，耶穌受罰並非佢有罪，而係要按上帝嘅計劃，替世人贖罪。死裏復活，表示贖罪成功。基督敎徒認爲，任何人信佢，向佢認罪，就得到上帝赦免；而耶穌復活，代表勝過死亡，凡喺信佢人，可得永生，可以同耶穌永遠喺埋一齊。

## 日期

每年春分之後，第一個望月（滿月）之後嘅第一個星期日。即係3月22號到4月25號之間。
耶穌受難節

**耶穌受難節**，基督教節日之一，為聖週其中一日，復活節之前兩日，即禮拜五，紀念當日耶穌畀人釘十字架並死（亦即係耶穌受難）。唔同宗派過依一日，都有各自特別儀式同習俗，有齋戒、有掃墓、有禮拜等。

耶穌受難節，年年都有，然而跟復活節日期浮動。至初復活節跟猶太曆逾越節，後來改借春分計算。

有唔少國都定為公眾假期。亞洲西部到歐洲，種種話都以禮拜五命名，並且冠以唔同字形容，如好、如聖、如長、如哀、如靜、如大、黑等。

## 攷
耶穌受難節翌日

**聖週六**，又叫**耶穌受難節翌日**或者**復活節前日**，係指耶穌受難節同復活節之間果一日。呢日係基督教徒準備迎接復活節嘅最後一日。
復活節禮拜一

**復活節禮拜一**（），以前叫**復活節日**，係復活節之後嗰日；復活節因為一定係星期日，喺星期日放假而又某程度上同基督教有啲關係嘅國家可能會係一日補假，但係又未必，例如喺加拿大喺大部分省並唔係法定假期，但係喺香港就係。

譬如羅馬天主教嘅一啲基督教宗派，有復活節八日慶典嘅概念，復活節翌日因為係八日之中嘅第二日，所以會有禮拜慶祝，不過通常唔會有好多人參與。

## 攷
格力

**格力**（）係中國大陸一間電器公司，最出名係冷氣機，銷量喺大陸排第一，而世界住宅冷氣機都係排頭位。間公司1991年成立，以珠海為基地，立足橫琴新區，亦係珠海最大企業。廠就設響珠海、重慶、合肥、鄭州、武漢，同埋國外嘅巴西、巴基斯坦、越南。間公司響深圳證券交易所同上海證券交易所都有上市。

## 參攷

*

## 出面網頁
*

類:中國家用電器廠商
節氣

**節氣**係中國古代將一歲（約莫係家下西曆一年）等分做廿四點嘅日，幫助辦別季節時令，助農夫耕田。因為中國紀日係睇月光，唔係太陽，所以節氣響黃曆嘅日子唔係固定，相反，西曆同太陽同步，所以年年節氣日子差唔多。節氣定法分兩種，一種係平氣，即係一歲平均分為廿四分。另一種係定氣，將黃道平分廿四分，用太陽經過節氣角度嗰日來計。由於一歲之中，太陽響黃道行速唔係一樣，所以節氣之間日數差係有唔同。咁樣平氣同定氣計出來嘅係差少少。

## 節氣分法
節氣分節同氣，節係將黃道十二分，而氣就係節同節中間個位（亦稱「中氣」），亦都有十二個。

古人好重視節氣，其中冬至係一歲之日頭最短，畀人定歲首。而夏至係佢嘅相反，一年之中日頭最長。兩個夾埋叫**二至**。冬至到夏至正中間係春分，夏至到冬至正中間係秋分，呢兩個日夜一樣長，叫**二分**，跟住冬至到春分中間叫立春、春分到夏至中間叫立夏，夏至到秋分叫立秋，秋分到冬至中間叫立冬。統稱**四立**。二至二分四立，夾埋就叫**八節**。
空集

**空集**（），又叫**空集合**，喺集合論裡面，無元素（成員）嘅集。空集用符號**∅**來表示，有時為咗方便打起見，亦寫做**{}**，即係集符號裡面無元素。

## 特性
空集只有一個：假設有兩空集 A 同 B，咁 A 包含 B 而且 B 包含 A，由外延公理（如果兩個集嘅元素一樣，咁佢哋係同一個集）得出結論 A=B；所以空集係唯一嘅。

任何一個集，用*A*表示：
* 空集一定係*A*嘅子集：
*: ∀*A*: ∅ ⊆ *A*
* *A*同空集嘅合集，都係*A*：
*: ∀*A*: *A* ∪ ∅ = *A*
* *A*同空集嘅交集，係空集：
*: ∀*A*: *A* ∩ ∅ = ∅
* *A*與空集嘅笛卡兒積係空集：
*: ∀*A*: *A* × ∅ = ∅

空集仲有以下嘅特性：
* 空集嘅子集得空集自己：
*: ∀*A*: *A* ⊆ ∅ ⇒ *A* = ∅
* 空集嘅冪集，只係一個集裝住空集：
*: 2∅ = {∅}
* 空集嘅元素數目係0，即係佢個勢係0，因而空集係有限集：
*: |∅| = 0

空集同0其實有更深刻嘅關係，如果要用集合論嚟定義自然數嘅話，例如用Zermelo-Fraenkel集合論嘅話，0嘅定義就係空集，即係話，0唔單止係一個「數字」，佢仲係一個集合，而呢個集合就係空集。

## 範疇論
如果A係一個集（空唔空都得），噉就只有一個函數由空集\{\}打去A，就係空函數。所以，空集係集範疇入面嘅初物件。

喺空集上面只得一種方法定義拓樸結構，就係唯一嘅開集就係個空集。呢個拓樸空間喺拓樸空間範疇入面亦都係初物件。
空襲

**空襲**係使用天空上面嘅武裝力量對敵人地面、地底、水面、水底目標實施嘅轟炸同射擊，既可以針對大規模嘅區域，又可以針對特定嘅建築物。

空襲有分常規空襲同非常規空襲。非常規空襲一般用核武器、化學武器同生物武器等等。

## 簡史
人類史上第一次空襲發生喺19世紀嘅奧意戰爭（1848-1849年），當時奧地利軍隊想用自由氣球裝住30磅炸彈送去威尼斯上空爆炸，不過因為控制唔好風向而唔成功。

發明咗飛機之後，人類就開始研究用飛機做空襲。第一次用飛機進行嘅空襲發生喺1911年，由意大利嘅機師向土耳其軍隊投放咗4粒榴彈，但無造成好嚴重嘅死傷。

空襲喺第一次世界大戰嗰時被廣泛使用，德國空軍喺1914年期間之後空襲咗巴黎、杜夫爾同埋倫敦。

有咗空襲之後，大家亦開始發展防空技術。自從德國空襲倫敦之後，英國就好重視空襲警報機制、防空洞同埋疏散居民等嘅防空措施。

其中一次最出名嘅空襲就係發生喺1941年嘅珍珠港事件，當時嘅大日本帝國軍隊偷襲珍珠港，空襲持續咗110分鐘，造成美軍有2403人死，1178人傷。而日本就損失咗29架軍機同埋55名飛行人員。

## 睇埋
* 空戰
* 轟炸機
* 防空洞
* 防空武器
批

**批**（），又譯**派**，或者叫**餡餅**，係一種烘出來嘅嘢食，用餅皮包住餡料。其中一種常見嘅批係撻。

常見嘅批味包括蘋果、車厘子、桃、朱古力、果仁。

## 睇埋
*蘋果批
*南瓜批
*肉批
*雞批
*豬肉批
*磨菇鷄肉批
*波菜芝士批
*豬肉螺絲粉批
*紫薯批
*雜批
*薯蓉批
*菠蘿批
*紅豆批
*草莓批
撻

**撻**（音繙自英文**Tart**）係一種烤焗嘅食品，亦都係一種批，特徵係餡會露出嚟。

## 睇埋
*蛋撻
*鮮奶撻
*葡撻
*椰撻
*芝士撻
*紫薯撻
*抹茶撻
*軟心芝士撻
*果撻
*芒果撻
*士多啤梨撻
*蜜瓜撻
*哈蜜瓜撻
*藍莓撻
*粟子撻
*檸檬撻
*朱古力流心撻
*芒果流心撻
*榴蓮撻
暴龍

**暴龍**（***Tyrannosaurus rex***，拉丁文意思係「蜥蜴入面嘅暴君」），又叫做**霸王龍**，係暴龍屬（Tyrannosaurus）唯一一個有效物種。佢係一種大型食肉恐龍，身長最長可達15米，身高約5米，體重平均有9公噸。暴龍嘅咬合力係已知動物入面最大嘅其中一個，咬合力將近6公噸、相當於一隻大象嘅重量。

目前暴龍係現代恐龍文化同美國恐龍化石群當中最具代表性、最知名嘅恐龍，原因係喺《侏羅紀公園系列》嘅電影同電子遊戲裏面擔任最主要嘅恐龍角色導致。喺咁多種兒童讀物、博物館展品入面，暴龍亦係提及「恐龍」呢個概念時，必定會出場介紹嘅經典恐龍形象。
禽龍

**禽龍**（***Iguanodon***）係屬於蜥形綱鳥臀目鳥腳下目嘅屬，係種大型草食性動物，身長約9到10米，高4到5米，前手指公有一尖爪，可能係用嚟抵抗掠食者。
傳統字

**傳統字**（），係漢字文化圈傳統上沿用落來嘅漢字體系，係呢個文化圈內嘅成員語言所共享嘅傳統文字，亦曾經係文化圈內嘅主流文字。雖然係同一個體系，不過具體一啲字嘅寫法、甚至用法，陸港澳臺日韓越之間都有地區差異，其中臺灣、香港、韓國都出咗各自嘅傳統漢字官方字表。

而家傳統漢字主要用喺臺灣、香港同澳門，同埋美國、加拿大、澳洲、紐西蘭等等地方嘅部份海外華人社區。星馬比較多將傳統字同簡化字撈來用。韓國有時會喺韓文入面用少少傳統字來搞清詞義。

## 名
;建構喺二元對立基礎嘅各種稱呼
喺近代，由於中國大陸同日本簡化咗傳統字，從傳統字度派生出新嘅漢字體系，於是喺中國、日本唔同嘅地域，傳統字有唔同嘅稱呼，有時個稱呼重會捲入到政治爭詏。值得注意嘅係，無簡化傳統字嘅語言，佢哋對傳統字嘅稱呼好簡單，就係叫**漢字**，比如廢除漢字嘅越南文，稱佢做「漢字」，；至於韓文，亦稱佢做「漢字」，，其中韓國減少漢字用量，朝鮮直接廢除漢字，都無經歷簡化。換言之，對傳統字嘅稱呼，其實係相對於簡化出嘅漢字體系來講嘅，呢啲稱呼嘅意義係建立喺二元對立嘅結構上嘅。諗開去，如果越南、韓國亦簡化傳統字，佢哋亦會有相對於傳統字嘅稱呼，而唔係簡單嘅一個「漢字」就搞掂曬。

對中文界，傳統字所對立嘅係1956年中華人民共和國頒行推廣嘅簡化字。喺推行簡化字後，中國大陸稱之爲。而中華民國制定咗官方嘅傳統字字表後，稱之爲、、。對日文界，傳統字所對立嘅係1946年日本推出嘅新字體。推行新字體後，原先用嘅傳統體系叫（）。

以上嘅稱呼屬於官方層面，當中嘅二元對立架構喺官方規範，二元分野在於「有無簡化」。而從民間角度，用漢字嘅地方向來有寫俗體、減筆嘅傳統，而呢啲減筆、俗體一般唔入大雅之堂，於是有另一種二元分野：「係咪正式、規範」，而個對立架構喺書寫場合，於是傳統字同呢啲減筆、俗體對立，畀民間稱呼爲。由於所有簡化嘅字都係源出自傳統字，所以又嗌做，瑞典漢學家喺其著作《》中就使用「原體字」呢種稱呼。由於係民間立場嘅稱呼，呢啲名喺兩岸三地嘅民間通用。

### 中文界關於名嘅爭詏
簡繁之爭喺中文界詏到大龍鳳噉，有啲人撐傳統字，有啲人撐簡化字。其中撐傳統嘅人強調傳統字喺字形、同埋字形蘊含嘅文化呢兩方面嘅正統承傳，就將傳統字嗌做「正體字」；而撐簡化嘅人就認爲傳統字複雜、唔好寫，應該用簡化字取代傳統字，所以相應噉嗌佢做「繁體字」。

#### 繁體字
「繁體」呢箇名係相對「簡體」而言，歷史上並未有噉樣嘅名，係自大陸推出簡化字以來所安嘅名。支持簡化字嘅人認為傳統字相比簡化字難寫，話佢「繁」不爲過；而反對簡化字嘅人認為「繁」呢箇名暗示傳統字繁雜，貶低咗傳統字，而且傳統字係一路沿襲嘅，並無繁化原先寫法。

#### 正體字
「正體字」呢箇名出自中華民國，比如馬英九做臺北市長時推廣「正體字」嘅稱謂。不過「正體」呢箇概念歷史上係相對「俗體」「通體」而言，而唔係相對於「簡化字」。支持嘅人認為呢箇名凸顯傳統字嘅文化正統，而支持簡化字嘅人認為「正體」意味簡化字係「唔正」，係攻擊緊簡化字。

## 註

## 攷


## 睇埋
*簡化字
*簡筆字
*簡繁之爭
*本字
*朝鮮漢字（韓國漢字標準）
*舊字體（日本傳統漢字體系）
*儒字（越南嘅傳統漢字體系）
*常用國字標準字體表（臺灣嘅漢字標準）
*常用字字形表（香港嘅漢字標準）
*新字形（中國大陸嘅漢字標準，涵括傳統字同簡化字）
正體

**正體**（）可以係：
*漢字流傳落來嘅正規寫法。唐代嘅《干祿字書》將字分成「俗體、通體、正體」。而家嘅傳統漢字多數係正體寫法，有少數字係原先嘅通體、俗體代替正體成爲標準寫法。
*傳統漢字，臺灣嗰邊叫「正體字」，簡稱「正體」。
**常用國字標準字體表，臺灣出嘅傳統漢字標準。
*正字
*楷書，又叫「正書」。
*正體 (排版)，唔係意大利體，又唔係粗體嘅基本字形。
簡體字

**簡體字**（）可以係：
*廣義上嘅簡體字，係指簡筆字，又叫「省文」、「略字」，係自古流傳嘅簡筆俗字、簡筆異體字。係漢字傳統嘅一部分。
*狹義上嘅簡體字，係指有官方標準嘅簡筆字，相對於傳統漢字。
**簡化字，係中華人民共和國喺1960年代以來推行嘅漢字標準，目前係中國大陸同星加坡嘅官方文字。
**二簡字，中華人民共和國喺1977年12月20號提出嘅方案。
**第一批簡體字表，1934年中華民國頒佈。
**星加坡漢字，1969年到1976年用嘅《簡體字表》。
**日本新字體，日本頒行嘅簡筆字標準。
簡化字

**簡化字**（），又稱**簡體中文**、**簡化中文**，粵語又有**簡筆字**、**簡體字**、**減筆字**之稱，係1960年代中華人民共和國喺中國共產黨主導下所作嘅漢字簡化標準，而相對於傳統漢字（繁體中文）。

由於當時中國文盲較多，1956年《漢字簡化方案》發表，幾年研究之後，1964年發表《簡化字總表》。之後字表雖然有啲變動，但基本沿襲呢份《總表》，喺中國大陸、星加坡、馬來西亞成爲簡化字嘅官方標準。

喺《總表》入面總共收咗2274隻簡化字同14個簡化偏旁，分4部分：第一表收350字，係唔做得簡化偏旁嘅簡化字；第二表收132字同埋14個簡化偏旁，係做得簡化偏旁嘅簡化字；第三表係參照第二表整出來嘅類推簡化字，收1753字；最後係附錄，收錄從《第一批異體字整理表》中慣常視作簡化字嘅規範字，有39隻。

1971年，中華人民共和國取代咗中華民國喺聯合國嘅席位。自此，簡體代替繁體成為聯合國嘅官方文書之一。踏入21世紀，隨住中華人民共和國影響力日增，外國人學中文時用嘅字逐漸變成以簡體為主。

而家一般將簡化字嗌做簡體字，其實正稱係「簡化字」，「簡化字」呢個名專指呢套官方標準，而簡體字有時可以指過去民間沿用嘅簡筆俗字，而家則又可以指「簡化字」。一般人講嘢無呢種區分，意識唔到呢啲名之間有唔同嘅學術定義。既然「簡化字」出咗來，中華人民共和國就將原先嘅傳統漢字嗌做繁體字，而中華民國方面則將自己定嘅漢字標準嗌正體字，同簡化字相對。

## 簡化字、簡體字、簡筆字之別
*簡化字：公佈於中華人民共和國1964年，以1986年修訂嘅《簡化字總表》為準，係中華人民共和國官方之稱，對應住未簡化嘅「繁體字」。
**簡體中文：以呢份《總表》做**官方標準**嘅中文書寫、印刷系統。

*簡筆字：指史上古已有之、歷代通行嘅筆簡俗字，以「簡筆嘅**異體字**」爲準，有別於簡化字中嘅類推同整理。譬如，「体」字古為「體」嘅俗字。《小學》嗌做「省文」，日本嗰邊嗌做「略字」。

*簡體字：有廣義、狹義之分；廣義上相當於簡筆字（**民間**俗字），狹義上指**官方**標準嘅簡化字。

## 爭議
### 支持
簡化字筆劃比傳統字簡單，將簡化字正式定為標準，原意係為咗短期內提升中國大陸識字率，有利書寫同推廣中文。等細路仔都無需嘥記憶力喺筆繁嘅字度，加快學童嘅學習進度。

### 批評
2015年，喺中國大陸新浪網一項網上調查，77%人反對漢字繼續簡化，58.8%人鍾意繁體字。有人將簡化字叫做「殘體字」，批評簡化字殘缺不全。

中國兩會有時會出現同繁簡文字有關嘅討論，有人提倡恢復繁體字教育。

因簡化而合併嘅字，有時會造成混亂，增加負擔。一啲字簡化後變得字形相近，一啲變成一字多意。好多電腦軟件用機械翻譯將簡體轉繁體就成日搞到出錯，因為有啲簡化字一個字對應幾個傳統字。

## 睇埋
*傳統字
*假名
*速記

## 參考

## 出面網頁
*
簡筆字

**簡筆字**（），又叫**簡體字**（廣義）、**減筆字**，《小學》中嗌**省文**，日本嗌**略字**，係自古流傳嘅簡筆異體字，亦係俗字。

喺繁體字界（港澳臺，有時包括日本、韓國），簡筆字重會喺唔正式嘅場合度見到，比如樓面速記、私人書信、日記等等。而喺正式場合一般唔會用，用嘅話都得，如果搞到人哋曲解意思、乃至唔認文件要自己負責返個後果。

而簡筆字係可以有官方標準，比如喺中國大陸、星加坡，簡化字就係標準嘅官方文字，而喺日本則有另行標準嘅新字體。

## 睇吓
*速記
阿波羅8號

**阿波羅8號**（**Apollo 8**），又叫**太陽神8號**，係人類第一次離開近地軌道，同埋圍住月球航行嘅太空任務，屬於阿波羅計劃之中嘅第二次載人飛行任務。
太陽系外行星

**太陽系外行星**（簡稱做**系外行星**）泛指喺太陽系之外嘅行星。自從1990年代第一次證實系有外行星以嚟，人類確認咗一共3,583粒系外行星，截至2017年2月22號，之中一共有2,688個行星系統同603個多行星系統。 

原來最早關於外行星嘅可能證據，其實係喺 1917 年已經有人記錄過。
有好多檢測外行星嘅方法。過境光度測量同多普勒光譜學 係最常用嘅方法，亦係發現最多外行星嘅方式，但呢啲方法有明顯嘅觀測偏差，偏向發現靠近恆星嘅行星；因此，大約 85% 嘅外行星發現都係位於 潮汐鎖定 區域。 約 1/5 嘅 太陽類星 估計擁有一粒「地球」大細嘅行星，並且位於宜居帶內 假設銀河系有 2000 億粒恆星，可以假設，銀河系內大約有 110 億粒可能適居嘅地球大細行星，如果包括圍住大量紅矮星軌道上嘅行星，呢個數字可以達到 400 億粒。

## 睇埋
*太陽系外行星一覽

## 攷
作業系統

**作業系統**（；，簡稱 ），喺大陸叫做**操作系統**，係一個管理電腦硬件同軟件資源嘅電腦程式，同時亦都係電腦系統嘅核心同基石。較出名嘅電腦作業系統有微軟嘅Windows、蘋果嘅Mac OS同埋Linux。

## 概念

*內核（kernel）：位於一個作業系統嘅「核心」嘅電腦程式，負責控制個系統嘅唔同部份；喺多數嘅作業系統嗰度，內核係部機著嗰陣其中一個最先撈嘅程式，跟手會幫手做第啲開機要做嘅工作。
*硬件抽象層（hardware abstraction layer，HAL）：一浸硬件抽象層係個作業系統入面嘅一柞程式，會負責將啲硬件抽象化噉表示出嚟，目的係俾作業系統有得同部電腦嘅硬件負動；硬件抽象層可以由內核嗰度接收指令。
*應用程式介面（application programming interface，API）：一種俾兩個或者以上電腦程式彼此之間通訊嘅軟件；例如喺一部個人電腦上面行一隻應用程式嘅話，隻程式就需要同部機嘅作業系統交流，而部機嗰啲應用程式介面就會幫手做呢樣工作。
**DirectX：係一系列用嚟教部電腦處理啲多媒體嘢嘅 API，對電子遊戲嚟講零舍重要；用電子遊戲程式做例子，DirectX 會負責扮演部電腦（包括個人電腦同好似 Xbox 噉嘅遊戲機）同遊戲程式之間條橋樑，每隻版本嘅 DirectX 都會有一套特定嘅多媒體功能係佢支援嘅，並且指定咗話呢啲功能可以由電腦程式指揮部機啲硬件（假設呢啲硬件同嗰隻版本嘅 DirectX 相容）做。DirectX 令到電子遊戲開發等嘅工作易搞咗好多－喺初頭嗰陣，電腦係會俾隻遊戲程式直接同硬件通訊嘅，但噉做搞到啲遊戲開發者焗住吓吓都要每款機都同佢寫一柞碼做呢種通訊，於是微軟就開發咗 DirectX 呢隻 API，遊戲開發者變成淨係需要諗「自己整嗰隻遊戲寫嚟同邊隻版本嘅 DirectX 相容」就得。
*檔案系統（file system）：作業系統當中用嚟控制「數據點樣儲起同提取」嗰部份；檔案系統做嘅主要係將一部電腦入面啲數據斬件分好，而且每一件數據（一個電腦檔案；file）都同佢改返個名，等用家能夠輕鬆噉睇得出邊件數據打邊件；冇咗檔案系統嘅話，部電腦入面嗰啲數據只會係一大嚿雜亂無章嘅數據，冇方法俾用家知道邊一段係屬邊件數據，更加唔會做到正確噉儲起同提取數據。

## 參考資料
爆開

**爆開**（）係代數幾何嘅一種構造；最基本嘅做法係响一空間（例如代數簇）入面攞走一點，然後「黍疑」個射影空間入去個竉度來代替；代數幾何學入面，**爆開**係處理奇點嘅基本架生。

## 參攷
*Robin Hartshorne, *Algebraic Geometry*, p.&nbsp;28
利建潤

**利建潤**（葡文：LEI Kin Yun，）係澳門社團工作者，現任民主起動副主席；外號「澳門長毛」，信奉基督教，中學程度。

## 從政經驗
利建潤係澳門嘅民主人士，長期參與支援中華人民共和國嘅民主運動、保護釣魚台行動、聲討八九年六四事件同埋推動澳門嘅民主發展。利建潤喺1996年10月代表澳門地區，同香港、台灣嘅保釣人士參加保釣運動。2005年成為南方民主同盟澳門分部聯絡人、喺南方民主同盟主席龍緯汶等嘅支持下，參與澳門立法會選舉，成為候選人，但係冇獲取足夠支持而落敗。

利建潤而家喺民主起動副主席、澳門民間人權陣線秘書長兼創會會員、天安門母親運動澳門地區代表、澳門職工盟會員、保釣行動委員會副主席。

## 澳門長毛
由於利建潤嘅作風同香港立法會議員梁國雄嘅作風相似，而梁國雄本人有「長毛」嘅外號，所以澳門居民同利建潤改咗個花名叫「澳門長毛」。
拿破侖山道

**拿破侖山道**（亦叫**蒙特拿破崙街/大道**、**拿破侖大街**，）係意大利米蘭一條街。佢係當地時裝區最主要嘅路，街上面有好多奢侈品、時裝、珠寶嘅鋪頭。好多世界級嘅時裝設計師都喺度開設精品店。

2019 年，Via Monte Napoleone 係歐洲第三貴嘅街道，亦係世界第五貴街道。而喺 2022 年，根據福布斯，佢似乎係歐洲最貴，世界第三。

## 名店
* BRUNELLO CUCCINELLI
* GUCCI
* COVA

## 附近
* 米蘭大教堂（Duomo）

## 攷

## 出面網頁

* Google 地圖
* 中文名: 拿破侖大街
* 蒙特‧拿破崙大道，係名牌購物大道，佢雖然係一條小路，不過名店林立
* 馬騮頭與豆豉眼的快樂生活 - 頭條網 Blog City
* http://www.viamontenapoleone.org
Sharp SX862

**Sharp SX862** 係 Sharp 出嘅手提電話，屏幕設計用咗好多幾新嘅技術，好似 VGA 解像度以及 2000:1 嘅對比度。佢個屏幕有成 3.2” 咁大，重可以用 16:9 全闊屏幕睇 VGA 質素嘅影片，成個屏幕重可以扭到好似個 T 字咁。

## 歷史
Sharp SX862係2007年底喺日本發行嘅Sharp 920SH嘅國際版。喺香港，Sharp SX862係由SmarTone-Vodafone獨家發售。  

## 特色
### 屏幕
Sharp SX862有3.2” AQUOS 液晶屏幕（854 x 480像素），提供 VGA高解像同 2000:1 對比度。屏幕用 CG silicon 技術嚟造，喺好光嘅環境度，都睇得好清楚。

液晶顯示屏用 Mobile Advance Superview 技術，可視角度有成160度。喺正面90度角或者側面嘅160度角去睇，畫面都唔會受反光所影響。

### 多媒體播放器
Sharp SX862 內置多媒體播放器同高解像度嘅VGA屏幕。功能好似DVD機，例如快速前進、回轉同暫停等功能，重有埋時間搜畫功能，一㩒就可以喺上次停播嘅位置度開始播。

用家可透過SmarTone-Vodafone嘅Vboxx或其他來源，轉載影片、短片或者電視節目等內容到Sharp SX862。

Sharp SX862支援多種格式好似MP3、AAC+、eAAC+、AAC、同M4A 等。

### 互聯網
Sharp SX862 支援 HSDPA 3.6Mbps 嘅速度上網，又可以用橫向全屏幕顯示網頁内容。用家重可以用分頁功能，同時開三個唔同網頁；另外，可選擇游標模式，好似用緊滑鼠咁；或直接用直按模式，快速揀選連結。用家重可以用放大功能，方便睇網頁内容。

### 攝錄機
Sharp SX862有3.2 百萬像素鏡頭，其他功能包括自動對焦、自動曝光操控同補光燈等等。短片攝錄同播放有 VGA 高解像質素。

## 規格表

## 配件
*電池
*充電器
*立體聲耳筒
*免提耳筒套裝
*程式光碟
*USB傳輸線
*2GB MicroSD 記憶卡
*用戶指南（英文 / 中文）

## 參考
* SmarTone-Vodafone Sharp SX862 官方網頁 
* Sharp SX862 官方規格表 
* Sharp SX862 喺 Youtube 
* Sharp SX862 短片轉載示範
三及第

**三及第**（；國際音標：）係一種夾雜文言、書面語（基於標準官話嘅白話文）同埋廣東話嘅一種書寫文體。三及第早就嚮清朝出現，好似係招子庸作嘅粵謳，又或者邵彬儒作嘅《俗話傾談》都係用三及第嚟作嘅。而呢種三及第喺 1940年代至到 1960年代嘅香港新聞紙好流行。早期廣州新聞紙亦有，個作者可以隨意嚮一篇文用呢種文體嚟達到唔同嘅效果，用文言令讀者覺得格外嚴肅，用國語就較之為中性，用廣東話就覺得親切、市井。

## 問題

如果攞三及第噉嘅文字當做粵語語言資源嚟訓練 AI 學粵語，就會出好似以下噉「唔鹹唔淡」嘅 output ：
:Output：「有一日，一只雞跟一隻兔兩兄弟把車開去自己屋企。突然間車就壞咗。」
:純中文書面語：「有一天，一只雞跟一只兔兩兄弟把車開去朋友家。突然間車就壞了。」
:純粵語白話文：「有一日，一隻雞同一隻兔兩兄弟揸車去朋友屋企。突然間架車就壞咗。」

## 例子
*黃霑填嘅《世界真細小》

## 人物
（參考來源：）
* 黃言情
* 鄧羽公
* 任護花（周白蘋）
* 襯叔
* 忠義鄉人
* 林瀋
* 陳魯勁（我是山人）
* 高雄（經紀拉、三蘇）
* 陳霞子
* 林壽齡
* 江之南
* 黎彼得 (填詞人)
* 黃霑

## 引咗

## 著
*琴台客聚‧解放前後香港的兩種文體
*琴台客聚：「三及第」的新與舊
*三及第文體 滾瓜爛熟

## 睇
*粵文
*雙層語言
Folding@home

**Folding@home** 係一個研究蛋白質摺疊過程嘅計劃，由美國史丹福大學負責，2000年10月1號正式開始。

一個蛋白質分子，可以喺唔到一秒嘅時間，摺出特定嘅形狀，其中過程就非常非常之複雜。如果蛋白質喺摺緊嗰陣出錯，有乜冬瓜豆腐，可以好大鑊，甚至引起某啲病。研究蛋白質點樣摺，可助了解好多種病嘅起因同發展，搵出根治嘅方法，例如阿茲海默症、瘋牛症、癌症等。

Folding@home 呢個計劃用咗分佈式計算，靠全世界嘅電腦用者自願參與，而唔單靠超級電腦。模擬一個蛋白質點樣摺，好講處理器嘅浮點運算能力；但一直以來畀 GPU 行嘅軟件重未夠成熟，所以計劃進度一直唔算快，維持喺200幾TFLOPS左右；直到 PlayStation 3 遊戲機推出同埋預裝有關軟件，個計劃嘅運算能力先至大增。而家成個計劃嘅運算運力，差唔多八成來自 PS3 遊戲機。

Folding@home 喺2007年10月列入健力士世界紀錄，係當時全世界最強運算能力嘅分佈式計算計劃。

## 參攷


## 連出去
* Folding@home
* Folding@Home 簡體中文論壇（中國隊 China Folding@Home Power 3213）
* Folding@home 滄者極限團隊 繁體中文論壇（台灣隊:31403）
* Folding@home HONG KONG Blogger（香港隊:32535）
石排灣

**石排灣**（英文或）響香港島南岸西面，屬於香港南區一部份，原本係指香港仔嘅海灣。但呢個海灣隨住1970年代填海工程而消失咗。另一方面，當時香港房屋署亦響香港仔半山區起公共房屋，叫佢做石排灣邨。所以石排灣呢個名就逐漸轉變咗做香港仔半山區嘅地名。而另一點值得留意嘅係，石排灣道係響華富邨至田灣嘅一段路，並唔係響石排灣邨附近。

## 出名地點
* 香港仔郊野公園
* 建造業訓練委員會香港仔訓練中心
* 蒲窩（即係香港仔警署嘅舊址）

## 交通
### 主要交通幹道
* 香港仔水塘道
* 漁光道

## 出面網頁
*石排灣地圖
香港仔郊野公園

**香港仔郊野公園**（）係響香港香港仔嘅郊野公園，響1977年10月28號劃定，廣受本地人士歡迎，亦都吸引一啲外地遊客到訪。響香港郊野公園成立之前，呢處係郊野公園試點，當時叫做**香港仔森林公園**。

## 位置
香港仔郊野公園響香港島嘅山嘅南面，向北伸到去灣仔峽，南面就係香港仔同黃竹坑，面積大約423公頃。佢環繞住香港仔水塘，分為香港仔上水塘同香港仔下水塘。

## 自然環境
香港仔郊野公園有好多樹，主要係二戰後種嘅好多種闊葉類樹木，比較常見嘅有紅膠木、木荷、大頭茶、鴨腳木同崗捻。而常見嘅雀仔有麻鷹、毛雞、畫眉、喜鵲、了哥、釣魚郎等，間中亦都會見到穿山甲同松鼠行過。

## 好去處
香港仔自然教育徑響香港仔下水塘東面，遊客可以睇住教育徑上嘅傳意牌加深對郊野嘅認識。

港島徑香港仔同黃竹坑段亦都響公園裏面，西面由貝璐道開始，東面去到布力徑，全長大約14公里。

郊野公園亦都提供唔同嘅康樂設施，包括燒烤爐、太極台、兒童遊樂設施、樹木研習徑同健身徑等，另外重有一條輪椅徑畀傷健人士用。而香港仔郊野公園遊客中心有查詢服務，同埋展出郊野公園資料。

## 交通
由於香港仔郊野公園接近市區，交通算係方便，可以由香港仔經香港仔水塘道去到，由黃泥涌峽同灣仔峽就可以經布力徑，由山頂區同香港仔就可以經貝璐道。

假如搭巴士或者小巴，就可以揀目的地去石排灣嘅車。

## 鄰近郊野公園
*大潭郊野公園
*薄扶林郊野公園

## 註


## 睇埋
*香港郊野公園
*香港仔
*南區

## 出面網頁
*漁農自然護理署 香港仔
哈薩克

（，又譯）國號哈薩克斯坦共和國，係中亞一國，首都阿斯塔納。

## 註

## 參考

## 出面網頁
* 
* 
* 
* 
* 
*
英聯邦運動會

**英聯邦運動會**（）係英聯邦國家每四年舉辦一次嘅運動會。呢個運動會首次舉辦喺1930年，當時叫**大英帝國運動會**（）。1954年改叫**大英帝國英聯邦運動會**（British Empire and Commonwealth Games），又喺1970年改叫**英聯邦運動會**（初頭叫 ，1978年換成而家嘅 ）。

除咗奧運會嘅熱門運動項目，英聯邦運動會嘅運動項目方面亦包含咗一啲流行於英聯邦國家嘅項目例如草地滾球、七人橄欖球同無網籃球。目前，一共有53個英聯邦國家同71個隊伍參與呢個運動會。英聯邦運動會嘅運動員人數通常高達5000人。呢個使到英聯邦運動會係其中最多運動員參與嘅國際運動盛會之一。

英國嘅4個組成部分英格蘭，蘇格蘭，威爾斯同北愛爾蘭都派出各自嘅嘅隊伍參加英聯邦運動會，重有一啲英國皇家屬地例如，安圭拉島，澤西島，曼島同一啲英國海外領地地區都派出各自獨立嘅嘅代表團參賽。

只有六支代表隊曾參加全部歷屆以來嘅英聯邦運動會：澳洲、加拿大、英格蘭、紐西蘭、蘇格蘭及威爾斯。

## 起源
｢以一個運動競賽嘅方式團結大英帝國嘅各個成員｣ 嘅呢個構思最初係由阿斯特利·曲琶（Astley Cooper）先生喺1891年提出嘅，佢喺《泰晤士報》上發表咗一篇文章，內容建議話「如果每四年舉辦一次泛大不列顛同泛安圭拉嘅競賽同埋節日可以促進大英帝國成員之間嘅親善友誼同相互理解」。

響1911年，為咗慶祝加冕嘅國王佐治五世，大英帝國節喺倫敦舉辦，當中舉辦咗一場帝國內嘅競標賽，參賽隊伍包括澳洲、加拿大、南非同埋英國，比賽項目包括打拳、摔角、游水同埋田徑。

響1928年，加拿大人茂曉·麥詩·羅便臣（Melville Marks Robinson，通常叫 Bobby Robinson）邀請籌劃咗第一屆嘅**大英帝國運動會**，兩年後喺加拿大安大略省嘅咸美頓正式舉辦咗第一屆賽事。

## 抵制
英聯邦運動會同奧運會一樣，亦曾受到政治抵制。

* 尼日利亞響1978年愛民頓英聯邦運動會前就因為紐西蘭同南非種族隔離時代南非嘅運動關係而抵制當年嘅英聯邦運動會。
* 戴卓爾夫人政府反對制裁南非，幫助南非白人種族主義政權抵抗國際壓力最後使到英聯邦59個成員中嘅32個來自非洲，亞洲同加勒比海地區嘅國家同地區聯合抵制1986年蘇格蘭英聯邦運動會，喺1974年，1982年同1990年都因為南非問題英聯邦成員國示意要抵制運動會。

## 歷屆運動會一覽

## 出面網頁
* 

## 註
X Window系統

**X Window System**（譯做**X Window系統**或**X視窗系統**），簡稱**X11**或**X**，係一種用位圖方式顯示嘅軟件視窗系統，最初係1984年麻省理工學院嘅研究，之後變成咗UNIX、類UNIX同埋OpenVMS等等作業系統所一致適用嘅運作協定。

## 攷
尼日爾

**尼日爾共和國**（）係非洲西部一內陸國，首都尼亞美。

## 國家概況
尼日爾面積1,267,000平方公里，2013年人口1,720萬，2022年升至2,590萬，全國有5個主要民族，包括豪薩族（佔全國人口56%）、哲爾馬-桑海族（22%）、頗爾族（8.5％）、圖阿雷格族（8%）同埋卡努里族（4%）。官方語言係法文。各民族都有自己嘅語言，豪薩文可以喺全國大部分地區通用。88%居民信伊斯蘭教，11.7%信原始宗教，其餘信基督教。

尼日爾位於撒哈拉沙漠南部，北緯11至23度、東經0至16度之間。係非洲西部一個內陸國，東面係乍得，西面係馬里同布基納法索，南面係貝寧同尼日利亞，北面係阿爾及利亞同利比亞。北部屬熱帶沙漠氣候，南部屬熱帶草原氣候，全年分旱、雨兩季，年平均氣溫30℃，係世上最熱嘅國家之一。

1922年，尼日爾淪為法國殖民地，1960年8月3號正式宣佈獨立，做首任總統，至1974年4月喺一場軍事政變被推翻。

最近一任民選總統係，佢喺當選，喺2021年4月2號就職，至被推翻。

## 參考

## 出面網頁

* 
* 
* 
* 
* 
* 
*
秘魯

**秘魯**（）係南美洲一國，首都係利馬。

## 地理
世界最長嘅山脈安第斯山脈橫跨秘魯境內。

## 文化歷史

世界文化遺產馬丘比丘古城就係喺秘魯境內嘅安第斯山脈上面。

## 參考

## 出面網頁

* 
* 
* 
* 
* 
*
盧旺達

**盧旺達**（**Rwanda**，讀似「路灣打」；又譯**盧安達**）係非洲一國，首都基加利。

## 出面網頁

* 
* 
* 
* 
* 
* 
* 
*
雅典

**雅典**（，）係希臘首都，亦係希臘最大嘅城市。

## 人口統計

雅典市嘅官方人口係643,452人(2021年數據)。 根據2021年人口同住屋普查，以前嘅雅典轄區嘅四個區域單位總人口為2,611,713。佢哋同比雷埔斯區域單位（有時叫做大比雷埔斯）組成咗人口密集嘅雅典都會區或大雅典，總人口達到3,059,764人(2021年)。

雅典市(中心)係希臘最多人嘅市，人口有643,452人(2021年)，面積38.96平方公里，係阿提卡盆地內雅典都會區嘅核心。而家嘅雅典市長係來自全希臘社會主義運動嘅查里斯·杜卡斯。雅典市分成七個主要用嚟行政目的嘅市區。

對雅典人嚟講，最流行嘅劃分市中心嘅方法係通過佢嘅唔同社區，如邦格拉蒂、安貝洛基比、古迪、埃克薩基亞、帕蒂西亞、伊利西亞、彼得拉洛納、普拉卡、阿納菲奧蒂卡、古卡基、科洛納基同凱普塞利，每個社區都有自己獨特嘅歷史同特徵。

羅姆人主要集中喺阿哈爾內斯、阿諾利奧西亞、阿伊亞瓦瓦拉、澤費里同卡馬特羅。

雅典有一個大嘅阿爾巴尼亞人社區。

### 大都會區
雅典大都會區面積2928.717平方公里，2021年人口3,744,059，包括雅典都會區加上圍繞希臘首都密集城市區域嘅東同西阿提卡嘅城鎮同村莊。實際上佢蔓延到整個阿提卡半島，係阿提卡區域最好嘅部分，不包括島嶼。

### 安全
根據歐盟全球恐怖主義數據庫(EIU 2007–2016計算)，雅典喺恐怖襲擊頻率同嚴重程度風險方面排名係最低百分比。喺2017年經濟學人智庫嘅報告中，喺全球範圍內，呢個城市喺數碼安全方面排第35位，健康安全方面排第21位，基礎設施安全方面排第29位，個人安全方面排第41位。 喺最安全同最危險國家嘅排名中，佢仲被評為非常安全嘅城市(全球162個城市中排第39位)。 截至2022年5月，Numbeo嘅犯罪指數將雅典評為56.33(中等)，而佢嘅安全指數為43.68。雅典嘅犯罪情況 根據美世2019年生活質素調查，雅典喺美世生活質素調查排名中排第89位。

## 參考
哥本哈根

**哥本哈根**（）係丹麥首都，亦係丹麥最大嘅城市同港口。位於丹麥西蘭島東面。

2008年，*Monocle* 雜誌選哥本哈根做「最宜居城市」，並仲評為「最佳設計城市」。哥本哈根喺西歐地區獲選為「開企業總部嘅理想城市」第三，排喺巴黎同倫敦之後。2016年12月7號，佢成為第三屆廣州國際城市創新獎嘅5個得獎城市之一。

## 註
法蘭克福

**法蘭克福**，全名**美茵河畔法蘭克福**（）係德國西部一座城市，2022年人口有超過77萬，響黑森州嘅美茵河北岸。

法蘭克福最出名係佢嘅金融業。好似德國聯邦銀行總部就坐落喺法蘭克福。而法蘭克福證券交易所就經營咗德國85%股票交易。
愛丁堡

**愛丁堡**（，，，）係英國蘇格蘭首府，亦係蘇格蘭第二大城，人口約50萬。城喺蘇格蘭東部，就近北海。

愛丁堡係英國第二受歡迎嘅旅遊城市，豐富嘅名勝古蹟每年吸引過百萬外國遊客。

## 參考

## 相關書本
* S Mullay, *The Edinburgh Encyclopedia*, Mainstream Publishing, Edinburgh and London 1996, 
* A Massie, *Edinburgh*, Sinclair-Stevenson, London 1994, 
* H Coghill, *Edinburgh, The Old Town*, John Donald, Edinburgh 1990, 
* 
* S Mullay, *The Illustrated History of Edinburgh's Suburbs*, Breedon Books, Derby 2008, 

## 出面網頁

* 愛丁堡市議會主頁
貝爾格萊德

**貝爾格萊德**（）係塞爾維亞嘅首都，亦係佢最大嘅城市，人口約莫120萬。

## 文獻
河內

**河內**（）係越南嘅首都，響紅河流域。面積3340平方公里，人口692萬（2012年）。

## 氣候
河內屬副熱帶濕潤氣候，比較炎熱潮濕。夏季平均氣溫28.9℃，冬季平均氣溫18.9℃。

## 圖

File:Vietnam Hanoi HoChiMinhMausoleum.jpg|胡志明紀念堂
File:javatuan_golden_hanoi.jpg|林蔭大道
File:javatuan_hanoi_spring.jpg|河內老屋建築
File:javatuan_hanoi_window.jpg|阮超街
File:Hanoi temple de la litterature 1.jpg|文廟
File:EOS_6341_raw.jpg|文廟入面科舉高中者嘅名碑
File:Main hall, Văn Miếu, Hanoi, Vietnam (2006).jpg|文廟大堂（大成殿）
File:Hanoi_van_mieu.jpg|文廟大湖（天光池）
File:Chua Mot Cot.jpg|一柱寺
File:Presidential Palace Hanoi 388606781 40a24f0ceb.jpg|法國總督府
File:Hoan_Kiem_Lake_BW.jpg|還劍湖
File:Hanoi_ho_hoan_kiem.jpg|還劍湖（和風塔一帶嘅湖岸）
image:bao_tang_my_thuat.jpg|國立藝術博物館
image:Le thai to street hanoi.jpg|河內街頭
image:Ho chi minh mausoleum 2.jpg|胡志明紀念堂
image:Cẩm Tú Palace inside Thống Nhất Park 07-05-2007.jpg|統一公園
image:Sen_hanoi.jpg|賣花車
File:LongBienBridgeHanoi1.jpg|龍編橋
File:OldHanoiStreetScene1.jpg|河內舊街區
File:LyThaiToStatueHanoi1.jpg|李公蘊雕像
File:HanoiHiltonKelisi1.jpg|火爐監獄
File:Hanoi_cho_dong_xuan.jpg|同春市場
File:Hanoi_chua_tran_quoc_1.jpg|鎮國寺寶塔
File:Hanoi_chua_tran_quoc_2.jpg|鎮國寺花園
File:Hanoi_dhyk.jpg|河內醫學院
File:Hanoi_familia.JPG|河內人家
File:Hanoi_rain.JPG|單車係主要交通工具
File:河內升龍皇城.JPG|昇龍皇城
File:昇龍皇城正北門.JPG|昇龍皇城正北門


## 攷

## 出面網頁
* 官方網頁
聖地牙哥

**聖地牙哥**（，萬國音標：），又譯做**聖迭戈**，係美國西岸南加州一城。2006年，聖地牙哥係加州第二大城，美國第八大城，人口約莫125萬。聖地牙哥好近墨西哥，有長沙灘，亦有唔少軍事重地。

## 文獻

類:加利福尼亞州城市
伊斯坦堡

**伊斯坦堡**（）係土耳其伊斯坦堡省嘅首府，亦係土耳其最大嘅城市同港口，歐洲第一大城市同第二大都會區，同埋全球第六大城市。佢係一個超大嘅城市，喺2024年，有成1,500幾萬人住響度。伊斯坦堡亦係土耳其嘅文化、經濟同金融中心。個城市包括伊斯坦堡省嘅39個區。佢喺土耳其嘅西北部，跨過伊斯坦堡海峽兩岸，分為歐洲部分（色雷斯）同埋亞洲部分（安那托利亞），係世界上唯一一個跨過兩個大洲嘅大城市。

伊斯坦堡以前叫君士坦丁堡（Constantinople）。喺漫長嘅歷史入面，伊斯坦堡曾經係羅馬帝國（330–395）、拜占庭帝國（395–1204，1261–1453）、拉丁帝國（1204–1261）同鄂圖曼帝國（1453–1922）嘅首都。響鄂圖曼帝國時期入面伊斯坦堡更係世界主要城市之一、東西交通嘅必經之地同埋影響力極大嘅超級城市。之後新成立嘅土耳其共和圖喺土耳其獨立戰爭入面搬咗個首都去安卡拉。伊斯坦堡當選成2010年歐洲文化嘅首都同2012年歐洲體育之都。

## 氣候
伊斯坦堡喺氣候過渡區域，混合地中海氣候、副熱帶濕潤氣候同海洋性氣候嘅特徵。

## 參考
耶路撒冷

**耶路撒冷** (、 ) ，唐朝景教期間譯做**烏梨師斂** ()，係一座位於西亞巴勒斯坦地區嘅城市，喺地中海同埋死海之間。耶路撒冷係其中世界上最古老嘅城市之一。耶路撒冷同時係猶太教、基督教同埋伊斯蘭教三大宗教嘅聖地。以色列同巴勒斯坦兩邊都宣稱耶路撒冷係自己嘅首都，但係佢哋兩個都冇得到國際上嘅廣泛認同。

## 歷史
### 公認
喺耶路撒冷悠久嘅歷史之中，耶路撒冷被毀滅2次、被圍城23次、曾經44次轉過手、同埋受過攻擊52次。耶路撒冷古城自從公元前3,000年已經有人類住嘅跡象。喺迦南時期 (公元前14世紀)，呢座城為迦南嘅神靈 Shalem 而改名。喺古以色列人嘅時期，耶路撒冷成爲咗猶大王國嘅行政同宗教中心。到1538年，喺鄂圖曼帝國嘅統治之下，耶路撒冷嘅城牆再一次翻起，一直到依家。呢埲牆畫出咗古城嘅範圍，入面包含咗亞美尼亞、基督教、猶太教、同回教區。耶路撒冷古城喺1981年成爲咗世界遺產。

### 根據宗教
根據《塔納赫》，大衛王帶領古以色列人打贏耶路撒冷，建立咗以色列聯合王國。佢嘅仔所羅門王開始咗起耶路撒冷聖殿。自此之後，耶路撒冷對猶太人成爲咗非常重要嘅城市，到流散之後更加成爲咗聖城 ()。

喺基督教，因爲希伯來聖經對信徒係等同《舊約聖經》，所以耶路撒冷嘅地位同樣唔低。加上耶穌嘅受死同復活都係喺耶路撒冷範圍，所以就更加特別。

喺回教方面，耶路撒冷係第三大聖城，其次於麥加同麥地那。耶路撒冷係最初回教徒向住嚟祈禱嘅方向。除此之外，根據《可蘭經》同回教傳統，模罕默德喺621年嘅夜行去咗耶路撒冷，跟住升天同阿拉對話。

因爲呢啲宗教對耶路撒冷嘅重視，所以耶路撒冷古城雖然面積只係得0.9平方公里，但係都佈滿住宗教建築，包括聖殿山嘅哭牆、圓頂清真寺、阿克薩清真寺、同埋聖墓大殿。

## 政治爭議
到依家，耶路撒冷嘅政治地位仍然係一件非常有爭議性嘅題材，同時係以巴衝突嘅主要議題之一。喺第一次中東戰爭期間，西耶路撒冷成爲咗以色列一部分，而東耶路撒冷，包括耶路撒冷古城，就俾約旦吞并咗。到1967年六日戰爭之後，以色列完全控制同埋吞并耶路撒冷。

喺以色列基本法嘅14條法例之中，包括咗承認全個耶路撒冷做以色列首都，而以色列嘅所有主要政治建築都係喺耶路撒冷。大部分國家嘅領事館都係喺特拉維夫嘅範圍。

喺巴勒斯坦方面，巴勒斯坦基本法同樣視耶路撒冷為首都。但係，巴勒斯坦解放組織嘅文件通常都只係叫東耶路撒冷做首都。喺2010年嘅一份文件入面，佢哋形容咗巴勒斯坦嘅願景：“東耶路撒冷將會係巴勒斯坦國嘅首都，而西耶路撒冷就會係以色列嘅首都”。喺2013年嘅一份文件之中，提及到“巴勒斯坦首都——東耶路撒冷”，同時聲稱：“被佔領嘅東耶路撒冷係巴勒斯坦嘅自然社會、經濟、同政治中心，耶路撒冷一直同永遠都會係巴勒斯坦嘅中心”。除此之外，文件亦提到：“巴勒斯坦對1967年嘅邊界嘅承認，包括東耶路撒冷，已經係一個心痛嘅讓步。

國際社會一般都拒絕承認耶路撒冷係任何一個國家嘅首都，通常立場係：耶路撒冷嘅地位，係需要以色列同巴勒斯坦自治政府直接談判之後，先至能夠得出結果。同時，大部分國家都認爲，以色列對東耶路撒冷嘅控制同吞并係屬於非法。

## 人口
自從1860年以嚟，耶路撒冷不斷發展。到2022年，市内嘅人口已經達到 971,800人，其中6成係猶太人，4成係巴勒斯坦人。喺2020年，耶路撒冷嘅宗教分配係：57萬（60%）信猶太教、35萬（37%）信回教、1.6萬（1.7%）信基督教、另外仲有1.2萬（1.3%）係信其他。

## 氣候
耶路撒冷緯度喺北回歸線北面，靠近地中海，同以色列多數地區一樣，屬地中海氣候。耶路撒冷喺亞熱帶，喺冬季都算暖，但落雪都唔算罕見，通常每年至少會落雪一次。一月係一年中最凍嘅月份，平均高溫係12攝氏度（53華氏度），而一年中最熱嘅月份係七月同八月，平均高溫29攝氏度（84華氏度）。年平均降水量接近590毫米（23英寸），由5月到9月嘅夏季好少落雨。

## 註

## 攷
Television

**Television**喺英文入面，一般都係電視噉解。佢重可以係：

* Television (樂隊)：美國嘅一個搖滾樂隊
*: Television (Television專輯)
* Television (貓琴莊專輯)
* Television (地夫愛迪文斯單曲)
* Television (The Verve Pipe單曲)

## 同佢有關嘅文

*TV (搞清楚)
正方形

**正方形**（）係幾何圖形，係正多邊形一種。佢係四邊形，有四條一樣長嘅邊，同埋又係四角形，有四隻角，四隻都係直角。

## 性質
* **正方形**可以被切成兩個全等嘅等腰直角三角形，角度分別係 45^{\circ},45^{\circ},90^{\circ}，係標準三角尺嘅一種。
* 對角線長度係邊長嘅\sqrt{2}倍。

## 睇埋
*正多邊形
*三角形
聖地亞哥

**聖地亞哥**（）係智利嘅首都同最大城市，人口六百幾萬，佔全國人口超過四成。

## 文獻

類:智利城市
類:南美洲首都
HAARP

***'，全名***'（高頻主動式極光研究項目）係由美國空軍同海軍資助嘅一個研究項目，呢個項目喺美國阿拉斯加嘅基地進行。呢個研究項目嘅目的，係想試吓利用大氣層功率高頻波，令地球電離層變熱，原因係想改變某啲地區嘅電離層，咁樣嚟修補返臭氧層個隆。呢個項目由1993年開始，由美國空軍、美國海軍、、同阿拉斯加大學合作做。

但係就有唔少陰謀論者話 HAARP 唔係咁簡單，佢重有軍事用途。又造謠聲稱 HAARP 可以改變特定地區嘅氣象，咁喺打仗嗰陣只要用 HAARP 改變敵人嘅天氣，敵人就打唔返自己。甚至有人話，2008年中國四川嘅八級地震，都係因為 HAARP 造成。

## 參考
上

**上**係下嘅相反，喺面嗰邊，向天嗰邊。

## 唐字
甲骨文上係一開口向上嘅弧，加一短畫表示上咁解。後尾方便刻字，將弧變長橫畫。上亦可以解做上帝或者帝，係殷人嘅神明。

### 部首
《說文解字》上字係部首，凡係同上形義相近都歸入上部。《康熙字典》就歸佢入一部。

### 音
#時亮切，去，漾韻，襌。陽部。
#升上嘅意思，讀時掌切，上，養韻，襌。陽部。

## 注
天譴論

**天譴論**即係一種認為自然災害造成大量人命死傷，係由於人得罪咗個天而造成嘅論調。喺唔同文化同宗教，都有類似天譴論嘅嘢。

## 董仲舒天人感應說
以前中國人認為天地人叫做三才，而其中「地」係應該靜而唔應該動，如果地動即係話社會有人事變動，所以古代啲皇帝都將地震同埋王朝盛衰拉上關係，例如《國語．周語上》就咁講：「伊洛（河南伊水、洛水）竭而夏亡，河（黃河）竭而商亡。」

中國思想家董仲舒就因為咁認為，君主係天嘅代表，係個天受命畀佢。所以君權係神聖不可侵犯。但由於天同人係互相感應，如果君主做得唔啱，雖然人管唔到，但個天管到，個天會畀啲災難落嚟昭示君主做錯嘢，咁個君主重唔改嘅話，天意就會改變，即係話受命畀第二個人做君主。

## 墨家天志論
中國墨家認為，喺人倫社會秩序之上，有一個比人層次更高嘅非人存有者，叫「天」。天有佢嘅意志，主宰人倫秩序，負責賞善罰惡。所以墨家認為，如果違返天意而行，就會受到個天處罰。　

## 基督教
基督教亦有天譴論，喺聖經就有好多關於人因為得罪上帝而受到懲罰嘅故事。例如《創世紀》講嘅所多瑪天火焚城，就話因為所多瑪太多罪惡，於是上帝就用天火將所多瑪一把火燒晒。另外《出埃及記》又有講話法老王因為對啲希伯來人唔好，於是就降十災對付法老咁話。

## 科學角度
基本上所謂天譴論，喺以前好多人都相信，不過而家好多人都認為係一種迷信，因為大自然嘅現象，其實唔會畀人類社會政治變化而影響到。不過有另一種見解，認為人類由於對大自然破壞，去到大自然頂唔住嘅程度，於是就出現大型災害，咁樣都算做天譴。

## 參考
Ruby 程式語言

**Ruby程式語言**，可以就咁叫**Ruby**，係隻電腦程式語言。Ruby有係動態(dynamic）、反身(reflexive)、通用嘅物件導向程式語言。佢語法受到Perl同Smalltalk影響。Ruby來自日本，係松本行弘所創。

Ruby音譯路比，係紅寶石咁解。
松本行弘

**松本行弘**（日文拼音**Matsumoto Yukihiro**；英文**Yukihiro Matsumoto**；），花名***Matz***，係日本電算師同軟件編程師。佢以設計出Ruby程式語言出名。

松本行弘響日本本州大坂縣出世，佢未讀大學之前，都係自學程式語言。佢響築波大學畢業，係個資訊科學學士，因此同大學研究程式語言同編譯器部門拉上關係。

2006年為止，松本行弘係網絡應用通信研究所嘅研究發展部阿頭。間公司係島根縣做開放原碼系統整合。松本行弘係耶穌基督後期聖徒教會信徒，同敎會傳過敎。家下結咗婚有四個仔女。

## 寫作
* *Ruby in a Nutshell* ISBN 0-596-00214-9
* *The Ruby Programming Language* ISBN 0-596-51617-7

## 睇埋
* Ruby程式語言
* Ruby on Rails

## 出面網頁
* Matz's web diary - Translated to English with Google Translate
*  Matz's web diary
* An interview by Japan Inc.
* An interview by Artima Developer
* Ruby Design Principles talk from IT Conversations
*  An Interview in Spanish published on November 24, 2005
* The Ruby Programming Language - *An introduction to the language by its own author*
* Treating Code as an Essay - Matz's writeup for the book *Beautiful Code*, edited by Andy Oram, Greg Wilson, O'Reilly, 2007. ISBN 0-596-51004-7 ISBN 978-0-596-51004-6
圓形

**圓形**有時叫**圓**，係圓嘅幾何圖形。圓形個中心叫圓心，而條邊嘅叫圓周。圓心同圓周之間，每點嘅直綫距離係一樣嘅，呢個距離就叫半徑。而一條直綫，由一圓周上一點，通過圓心到圓周另一邊，呢個就叫直徑。

喺圓形上面任意篤兩點，然後用直線連埋，嗰條直線就叫做弦。將條弦向兩邊延長，就變咗做割線。如果一條直線同**圓形**只有一個交點，嗰條直線就叫做切線。圓周嘅一橛仔就係弧。弧嘅兩邊同兩條半徑組成扇形，而弧嘅兩邊同弦組成弓形。

圓心叫O嘅話，噉個圓形可以寫成\odot O。

## 方程 同 公式
*圓形嘅方程可以寫做：
: (x-h)^2+(y-k)^2=r^2 (標準式)

: 其中 r 係半徑， (h,k) 係圓心嘅座標。

: 或

: x^2+y^2+Dx+Ey+F=0 (一般式)

: 標準式同一般式嘅轉換係：

:\begin{align}
& D=-2h\\
& E=-2k\\
& F=h^2+k^2-r^2
\end{align}

*圓形嘅參數方程係：
:\begin{cases}
x=r\cos t\\
y=r\sin t\\
\end{cases},\ t\in [0,2\pi)

*圓周長度  = 2 \pi r
*圓面積  = \pi  r^2
: 入面 \pi 係圓周率，係圓周同直徑嘅比例。

## 幾何特性
圓形有好多幾何特性（定理），下面會將啲特性逐個列出嚟。

### 對稱性
**圓形**有無限條對稱軸，都係穿過圓心嘅。
有好多**圓**嘅性質都可以由佢嘅對稱性推出。

### 圓周上面是但一點都同圓心等距
如果有兩點 A 同 B 都係喺一個圓心係 O 嘅圓形上面，噉樣嘅話 OA=OB。 （定理縮寫：（半徑）/(\mathrm{radii})）
### 圓心去到弦又垂直於弦嘅直線平分弦
對於圓形裏面嘅是但一條弦 AB，如果一條經過圓心 O 嘅直線同條弦垂直（而且當交點係 C，即係 OC\perp AB），噉嗰條直線就會平分條弦（AC=CB）。 （定理縮寫：（圓心至弦嘅垂線平分弦）/(\mathrm{line\ from\ centre}\perp\mathrm{chord\ bisects\ chord})）

### 圓心去到弦又平分弦嘅直線垂直於弦
對於圓形裏面嘅是但一條弦 AB，如果一條經過圓心 O 嘅直線平分條弦（而且當交點係 C，即係 AC=CB），噉嗰條直線就會同條弦垂直（OC\perp AB）。 （定理縮寫：（圓心至弦中點嘅連線⊥弦）/(\mathrm{line\ from\ centre\ to\ mid}-\mathrm{pt.\ of\ chord}\perp\mathrm{chord})）

### 等長嘅弦同圓心同距
對於同一個圓形裏面兩條一樣長嘅弦（AB 同 CD，中點分別係 M 同 N），佢哋同圓心 O 嘅距離一樣 （OM=ON）。 （定理縮寫：（等長嘅弦同圓心同距）/(\mathrm{equal\ chords},\ \mathrm{equidistant\ from\ centre})）

### 同圓心同距嘅弦等長
對於同一個圓形裏面兩條一樣長同圓心同距嘅弦（AB 同 CD），佢哋嘅長度一樣 （AB=CD）。 （定理縮寫：（同圓心同距嘅弦等長）/(\mathrm{chords\ equidistant\ from\ centre\ are\ equal})）

## 解析幾何
### 圓形同直線嘅交點
### 圓形同圓形嘅交點

## 睇埋
*圓周率
*球 (幾何)
尼亞加拉瀑布

**尼亞加拉瀑布**（）又叫**尼加拉大瀑布**，係響美國同加拿大邊界嘅瀑布。兩國以山羊島為分界線，美國境內叫佢**美國瀑布**，闊361米，加拿大境內叫佢**馬‎蹄形瀑布**，闊792米，總闊度1,153米，高52米。佢嘅源頭係尼亞加拉河，長年水頭強勁，觀光遊客不絕。

## 拎

* 歷史上嘅尼亞加拉瀑布
* 尼亞加拉瀑布嘅地質構造
* 尼亞加拉瀑布全景
香港國際六人木球賽

**香港國際六人木球賽**（**Hong Kong International Cricket Sixes**），係國際級木球賽，由1992年到2017年都響香港九龍木球會舉行，賽事會由十隊六人球隊玩對抗賽。

每隊球手都來自全球唔同地域，全部得國際木球理事會認可。為咗令賽事更刺激同可觀，大會略為調整球例同埋選擇特定嘅球場，令球員更加易擊球同得分。另外除咗捕手，每位選手一定要投一次球，所以參加者多數係全能球員。

## 史
1992年創辦吧香港六人木球賽，係國際木球理事會認可。國際六人比賽之中，呢個賽事歷史最耐，搞得最完善，同埋最受人注目。好多星級球手參加過，包括拿拉（Brian Lara）、鄧德家（Sachin Tendulkar）、史提夫馬田（Steve）及馬克華治（Mark Waugh）、李察士（Viv Richards）、費度夫（Andrew Flintoff）、基卓斯（Adam Gilchrist）、夏爾（Inzamam-ul-Haq）及艾林（Wasim Akram）。

## 賽事
### 2008年
2008年度賽事會響11月8號到11月9號舉行，2007年有參賽明星隊將繼續由球星拿拉（Brian Lara）及Shane Warne領軍。澳洲著名擊球手馬田（Damien Martyn），同埋紐西蘭前隊長費林明（Stephen_Fleming），都會參加今年香港六人賽。除咗明星隊之外，重會有上屆冠軍斯里蘭卡、澳洲、紐西蘭、英格蘭、巴基斯坦、印度、南非、孟加拉同埋東道主香港參與。

## 出面網頁
*六人木球賽資訊（英文）
*國際木球理事會（英文）
*香港木球總會（英文）
*香港木球會（英文）
*木球資訊（英文）

類:木球
多爾袞

愛新覺羅**多爾袞**（滿文：，），係努爾哈赤嘅十四阿哥，皇太極個細佬。1626年封做貝勒，戰事立功封做「和碩睿親王」。

死後曾追尊廟號**成宗**，謚號**義皇帝**，但係兩個月之後，因為生前迫害肅武親王豪格，而被剝奪封號、劈棺鞭屍，直到乾隆四十三年正月初十（1778年2月6號）先至恢復睿親王封號，並且追諡叫做忠。

皇太極死咗之後，多爾袞做攝政王，手揸實權，滿洲人亦喺呢個時間（1644年）攻入北京，史學家認為多爾袞係令滿洲人建立大清，一統中國嘅一個重要因素。
旁

**旁**係側邊咁解。

## 唐字
旁字甲骨文寫成上凡下方，方係聲符，凡都係聲符。甲骨文商時係方國或者族邦名，亦係地名。

### 部首
《說文解字》歸佢入上部，《康熙字典》就歸佢入方部。

### 音
旁古音讀步光切，平，唐韻，並。陽部。

## 注
董仲舒

**董仲舒**（），係大漢時出名嘅儒者。董仲舒係廣川人，廣川約莫喺家下河北景縣。佢向武帝劉徹提議『罷黜百家，表章六經』，令儒學成為中國社會思想規範，影響兩千年。他提出過天人感應、三綱五常等重要儒家理論。

董仲舒喺景帝劉啟嗰陣，已經係博士，習《春秋》屬《公羊傳》一派。

據講黃毓民嘅表字「誼道」，係源自董仲舒最出名嘅金句「正其誼不謀其利，明其道不計其功」。

## 出面網頁
文言

**文言**（）係中國一種書寫文體，源自甲骨文同金文，用來記事。文言經歷幾千年演變，唔同時期文法同用字都有明顯分別。

二十世紀之前，文言幾乎係東亞各國嘅通用文體。中國喺新文化運動之後，以中國國語普通話為基礎嘅白話文，因為政府力推，慢慢取代咗文言文。除咗中國之外，其餘嘅國家都推行自己嘅國語，唔再用文言文。

## 比較
同標準官話白話文（現代中國語文）相比，文言言簡意賅。

## 承傳

### 香港
香港中國語文科，小學生已經要學文言文，中學生要讀得深入啲。

廣東話保存咗唔少文言文嘅字詞。例如：

*「粵語音韻來自秦漢，語彙上溯先秦，大者來自唐宋，…粵語語法有先秦特色，如雙賓語語序…」
*「粵語人寫通用中文，便要寫『做此等事，當心人頭落地』，與宋人白話無異。」
*粵語保留好多古代漢語嘅用字，例如「靚」（「衣冠士女……莫不靚妝麗服」，明代《虎丘記》）、「幾時」（「明月幾時有」，宋代《水調歌頭》）

香港文壇曾經流行白話文、文言、廣東話嘅混合，三及第同文白夾雜（白話文加文言）。至今仍有少數作者鍾意用呢種風格寫作。

香港粵劇﹑粵曲﹑粵語流行曲以至小說家金庸嘅武俠小說作品用文白夾雜型式寫。

### 日本

日本自從中國唐代文化交流，到片假名平假名普及後好多年，公函文書、碑文、經文…好多重係用漢字文言。稱之為漢文（かんぶん，Kanbun）。

### 韓國
喺韓國，文言文叫漢文（한문，Hanmun）。

### 越南
喺越南，文言文叫儒字（亦叫字儒，Chữ Nho）。

## 睇埋
*文言虛字
*三及第
*雙層語言
*新文學運動

## 註

## 參考
流產

**流產**(英文)或者叫**難產**，係大肚婆有身孕，自然之下，個胎未發育夠就生出，生存唔到死。如果係特登令到個胎咁樣，就叫做落仔。

如果28個禮拜以下，就叫做**小產**。
留產所

**留產所**（）係畀大肚婆生仔嘅地方。雖然無產科醫生，然而有助產士接生，所以安全過喺屋企生，而且價錢平過醫院產房。專門產科，有產科醫生長駐叫產科醫院。

留產所個「留產」同「流產」同音，所以好多人會誤會係**流產所**。

## 各地
### 香港
香港舊時出生率高，而醫院唔夠醫生做，所以有助產士接生。有政府開留產所，更多係私人留產所。另外舊日風氣保守，產科醫生多數係男醫生，婦女唔願意畀男人接生，所以亦會去留產所。現今多數都醫院生，留產所亦式微。一九八八年三月卅一號，香港最後一間私家留產所執笠。

### 日本
日本稱之為**助産所**或**助產院**，助產士稱之為助産師。

## 攷

類:生仔
落仔

**落仔**，又叫**墮胎**、**人工流產**，或者**終止懷孕**，係等登將未出世嘅胎，由有身孕嘅女人子宮度排走或者挖走，令到個胎出唔到世早死。如果因為自然原因發生，咁就叫流產，唔係叫落仔。

落仔有好多方法，古法食某啲落仔藥，又或者打向個胎度，亦會用外科方法。

如果喺工業化社會合法噉做人工流產嘅話，佢係醫學上其中一個最安全嘅程序嚟㗎。 唔安全人工流產—即係由缺乏必要技能嘅人進行，或者喺資源不足嘅環境下進行嘅人工流產—導致咗大約 5–13% 嘅孕產婦死亡，尤其係喺發展中國家。 不過，藥物流產如果係自我管理嘅話，喺成個懷孕初期都非常有效同安全。 公共衛生數據顯示，將安全人工流產合法化同埋普及化可以減少孕產婦死亡。

現代方法用藥物或者手術嚟進行人工流產。 米非司酮（又名 RU-486）呢隻藥物同前列腺素一齊用，喺懷孕初期同埋懷孕中期，似乎同手術一樣安全有效。 最常見嘅手術技術包括擴張子宮頸，同埋使用真空吸引裝置。 避孕方法，例如避孕丸或者子宮環，可以喺人工流產之後即刻使用。 當對想要人工流產嘅婦女進行合法同安全嘅人工流產，唔會增加長期精神或者身體問題嘅風險。 相反，由唔熟練嘅人使用危險設備或者喺唔衛生嘅設施入面進行唔安全人工流產，每年會導致 22,000 到 44,000 人死亡，以及 690 萬人入院。 世界衛生組織指出，「獲得合法、安全同全面嘅人工流產護理，包括人工流產後護理，對於達到盡可能高水平嘅性健康同生殖健康至關重要」。 喺歷史上，人們曾經嘗試使用草藥、鋒利嘅工具、強力按摩，或者其他傳統方法嚟進行人工流產。

全球每年大約進行 7300 萬次人工流產， 其中大約 45% 係唔安全噉進行嘅。 喺 2003 年至 2008 年期間，人工流產率變化唔大， 喺嗰之前，由於計劃生育同避孕方法嘅普及，人工流產率至少下降咗二十年。 截至，全球有 37% 嘅女性可以喺唔受理由限制嘅情況下獲得合法人工流產。 允許人工流產嘅國家，對於懷孕幾耐之後唔可以人工流產，有唔同嘅限制。 限制人工流產嘅國家同埋廣泛允許人工流產嘅國家，佢哋嘅人工流產率差唔多，雖然部分原因係因為限制人工流產嘅國家往往有更高嘅意外懷孕率。

喺全球範圍內，自從 1973 年以嚟，有一個擴大合法人工流產途徑嘅普遍趨勢， 但係喺道德、宗教、倫理同法律問題方面仍然存在爭議。 啲反對人工流產嘅人通常認為，胚胎或者胎兒係一個人，有生存權，因此將人工流產等同於謀殺。 啲支持人工流產合法性嘅人通常認為，呢係女性嘅生育權。 其他人就支持合法同埋容易獲得嘅人工流產，認為係一種公共衛生措施。 人工流產法同埋對呢個程序嘅睇法喺世界各地都唔同。喺一啲國家，人工流產係合法嘅，女性有權就人工流產做出選擇。 喺一啲地區，人工流產只喺特定情況下先至合法，例如強姦、亂倫、胎兒缺陷、貧困，同埋對女性健康構成風險嘅情況。

## 發生率
有兩種常用嘅方法去量度墮胎嘅發生率：

墮胎率 – 每年每千名15至44歲女性嘅墮胎次數； 有啲來源會用15至49歲呢個範圍。

墮胎百分比 – 每100個已知懷孕個案入面嘅墮胎次數；懷孕包括活產、墮胎同埋流產。

喺好多地方，如果墮胎係犯法或者帶有強烈嘅社會污名，關於墮胎嘅醫療報告就唔係咁可靠。 因為咁，對墮胎發生率嘅估計必須喺冇確定性嘅情況下做出，即係唔確定標準誤差。 喺2000年代初期，全球墮胎次數被認為係穩定嘅，2003年做咗四千一百六十萬宗，而2008年就做咗四千三百八十萬宗。 全球墮胎率係每年每千名女性28宗，但係已發展國家係每年每千名女性24宗，而發展中國家就係每年每千名女性29宗。 同一個2012年嘅研究指出，喺2008年，全球已知懷孕個案嘅墮胎百分比估計係21%，已發展國家係26%，而發展中國家就係20%。

平均嚟講，喺墮胎法例嚴格嘅國家同埋墮胎途徑比較寬鬆嘅國家，墮胎發生率係差唔多嘅。 嚴格嘅墮胎法例同唔安全墮胎嘅百分比增加有關聯。 發展中國家嘅唔安全墮胎率，部分原因係缺乏獲得現代避孕方法嘅途徑；根據古特馬赫研究所嘅資料，提供獲得避孕方法嘅途徑每年可以喺全球範圍內減少大約一千四百五十萬宗唔安全墮胎同埋三萬八千宗因唔安全墮胎導致嘅死亡。

合法嘅、誘導墮胎嘅比率喺全球範圍內差異好大。 根據古特馬赫研究所員工嘅報告，喺2008年有完整統計數據嘅國家入面，墮胎率範圍從每年每千名女性7宗（德國同埋瑞士）到每年每千名女性30宗（愛沙尼亞）。 喺同一組國家入面，以誘導墮胎結束嘅懷孕比例範圍從大約10%（以色列、荷蘭同埋瑞士）到30%（愛沙尼亞），不過喺匈牙利同埋羅馬尼亞，呢個比例可能高達36%，但係佢哋嘅統計數據被認為唔完整。

一項2002年嘅美國研究得出結論，大約一半進行墮胎嘅女性喺懷孕嗰陣時有使用避孕。 喺使用安全套嘅人入面，有一半報告使用唔一致，而喺使用避孕藥嘅人入面，有四分之三報告使用唔一致；喺使用安全套嘅人入面，42%報告因為滑落或者破損而失敗。 喺另一半女性入面，佢哋喺懷孕嗰陣時冇使用避孕，但係絕大多數人過去某個時候都用過避孕，表明佢哋對可用嘅避孕方法有一定程度嘅唔滿意。 事實上，喺呢啲唔使用避孕嘅人入面，有32%嘅人表示佢哋唔使用避孕嘅原因係因為擔心避孕方法， 而一項更新嘅研究發現咗類似嘅結果。 總括嚟講，呢啲統計數據表明，新嘅避孕方法，例如非荷爾蒙避孕藥或者男性避孕藥，可能會減少意外懷孕同埋墮胎率。

古特馬赫研究所發現「美國大多數墮胎係由少數族裔女性進行嘅」，因為少數族裔女性「意外懷孕率高好多」。 凱撒家庭基金會喺2022年嘅分析入面指出，雖然有色人種佔密西西比州人口嘅44%、德克薩斯州人口嘅59%、路易斯安那州人口嘅42%同埋阿拉巴馬州人口嘅35%，但係喺接受墮胎嘅人入面，佢哋分別佔咗80%、74%、72%同埋70%。

### 妊娠期同方法

墮胎率因懷孕階段同埋採用嘅方法而異。 疾病控制與預防中心（CDC）喺2003年報告指出，喺美國報告嘅合法誘導墮胎個案入面，已知有26%喺妊娠6週或更短時間內進行，18%喺7週進行，15%喺8週進行，18%喺9到10週進行，10%喺11到12週進行，6%喺13到15週進行，4%喺16到20週進行，而1%喺21週以上進行。 其中91%被歸類為用「刮宮術」（真空吸引、擴張及刮宮術、擴張及排出術）進行，8%用「藥物」方法（米非司酮），>1%用「宮腔內注射」（鹽水或者前列腺素），而1%用「其他」（包括子宮切開術同埋子宮切除術）。 根據CDC嘅講法，由於數據收集困難，呢啲數據必須被視為暫定嘅，而且如果死胎嘅移除方式同誘導墮胎嘅程序相同，咁喺妊娠20週後報告嘅一啲胎兒死亡個案可能係錯誤地歸類為墮胎嘅自然死亡。

古特馬赫研究所估計，喺2000年美國有2,200宗完整擴張及取出術程序；呢個佔咗嗰年進行嘅墮胎總數嘅

## 疏仕
圍棋

，用漢字寫又寫做「**圍碁**」，係一種棋，由兩個人對弈。古華夏嘅人講**棋**就係講緊圍棋，古時多數叫佢**弈**。

一副圍棋棋盤係由19條橫綫19條直綫相交而成。而棋係得兩隻色，黑同白。圍棋係鬥圍得地盤大，所以叫**圍**棋。

開頭各揀一隻色，黑棋行先，玩嗰陣輪住落子，目的係鬥圍得多，但食子幾多就冇乜關係。

## 睇埋
*複雜度，圍棋一樣出名嘅嘢在於响複雜度上高過（例如）國際象棋好多。
*AlphaGo，出名捉圍棋捉贏咗人類九段棋手嘅人工智能程式。
*蒙地卡羅樹搜索，用咗嘅 AI 技術。
公仔

**公仔**（）係一種造成個人噉樣嘅玩具，引伸到造成其他動物咁樣嘅玩具都可以叫做公仔，通常用布或者膠做。好似布公仔、木頭公仔、塑膠公仔、Barbie 公仔、手版公仔、成人公仔噉。公仔一般畀細路玩嘅，不過好多大個咗嘅女人都重鍾意玩，而且啲大人都唔介意將公仔當做擺設。

## 睇埋
* 襪公仔
* 公仔箱
* 公仔紙
* 公仔書
* 公仔佬
* 紙板公仔
* 恐怖谷
* 腹語